
Akik látták a Cass című filmet, azok számára ismerős lehet a következő történet, mely a fanzine létrehozása 
utolsó fázisának anekdotája. Ugyebár a filmben bemutatják, ahogy a főszereplőt néhány évre börtönbe 
zárják. Beköltözésekor nem esik le a smasszernak, hogy miért szeretné Cass a Lacoste-ruhákat választani. 
Csak amikor meghallja a nevét, akkor kezd el barátkozni, miszerint ő is járt meccsekre, egyébként nem 
érdekelte volna az újabb elítélt. Valami hasonló volt velem is. Már a második, egyben utolsó napon jártam a 
nyomtatós boltban, ahol megszülettek a fanzine-ek, sőt, épp a fizetés és távozás pillanatai játszódtak, amikor 
az egész munkafolyamatban segítő nyomtatós-pultos főszer benyögi, hogy régen ő is ilyen zenéket hallgatott, 
pl. M.A. Skins-t. Nem emlékszem pontosan, de mintha megkérdezte volna, ismerem-e, azt válaszoltam, nem 
hallgatom, majd megjegyezte, persze, még fiatal vagyok, nem ismerhetem, mert ők egy régi, pécsi zenekar. 
Aztán jött még azzal, hogy képzeli, milyen nehéz lehetett interjút csinálni ezekkel a bandákkal (itt gondolom 
a két magyar Oi! zenekar interjújára célzott). Egy perccel később már nem voltam az üzletben. De körülbelül 
olyan fejet vágtam, mint Cass, mikor hozzászegezte a börtönőr a kérdést, hogy melyik mob volt a 
legerősebb, akikkel verekedtek. A csóka hibátlanul rombolta le a két napja felépített bizalmamat 
másodpercek leforgása alatt. És mivel bele is olvasgatott az újságba, a negyedik számot kénytelen leszek 
máshol kinyomtatni, de talán túlélem. így már érthető, miért volt olyan előzékeny, miért kaptam ingyen a 
tűzést, és a második alkalommal miért engedett el ötszáz forintot a végösszegből. 

Szó mi szó, a harmadik szám ki- és eladásához sokkal több anekdota fűződik, mint a másodikhoz, már-már 
vetekszik az első szám kalandjaival (ez abból is meglátszik, hogy most gond nélkül teleírom ezt az oldalt, az 
előzőnél pedig igencsak szenvedtem). Megesett velem például az az eddig elképzelhetetlen eset, hogy egy 
számot úgy adtam el valakinek, hogy utólag nem emlékszem rá, ki volt az. Ez az Oppressed-koncert 
előtt/után történt, akárhogy számoltam a példányokat, valakinek kellett még adnom egyet, de akire 
emlékszem, az mind számon van tartva, egyvalaki kivételével. Hogy ki lehet az, azóta se tudom, és talán már 
ki sem fog derülni. Ide tartozik még, hogy bár nagyon viccesen alakult a nyomtatás, valamint az egyéb 
sztorik is érdekesek, mégis ebből a számból fogyott a legkevesebb. Gondolkodtam ennek magyarázatán, de 
semmi logikust nem következtettem ki. Lehet, hogy kissé sablonokba rendeződik a felépítés, ezáltal 
ismétlődnek a rovatok, azonban azt senki nem mondhatja, hogy nem „teljesítek” olvasói kívánságokat. Az 
első (legalábbis amit teljesítettem) a több magyar interjú volt, az előző számban ez meg is valósult (de csak 
abban, itt ismét nincsenek). Ezután azt kaptam, hogy még mindig a koncertbeszámolók, tehát a „saját írások” 
a »legjobbak«, és hogy ezekből lehetne több. E felvetésnek az elkövetkező oldalakon próbálok 
megfelelni, magam is meglepődtem, ezúttal mennyi eseményről tudok írni. Érdekes, hogy ezeket néhány 
egyéb -online- helyen bármikor publikálhatnám, de kénytelen vagyok itt papírra vetni őket. Egyrészt aki 
ezekre kíváncsi, annak meg kell vennie a lapot, esetleg kölcsön kell kérnie valakitől, másrészt ezek nélkül 
nem állna össze az általam megkövetelt minimális cikkmennyiség (vagy ha összeállna, akkor tovább tartana 
elkészíteni, és még sablonosabb lenne, mint e beszámolók mellőzésével). 

Tekintve, hogy kevés fanzine fogy, már-már őrülten hangzott az ötlet, hogy belekezdjek egy ska fanzine-ba 
is. Elkezdtem összeállítani egy tervet/vázlatot, hogy miről is írnék... sajnos ezután abba is maradt az egész. 
Ugyanis rájöttem, hogy az újság hasonlóan nézne ki, mint a Barkókefe, csak teljesen ska-ban, amivel lehet, 
hogy nagyobb „sikereket” érnék el, de berögzülne a sablonos kialakítás még egy helyen, amiből már nehéz 
lenne kilépni (így is az). Később esetleg, ha nagyobb kreativitásom lesz, talán ismét belevágok a munkába. 
Sajnálatra méltó, hogy az előző játékra nem érkezett egyetlen megfejtés sem, ezért nincs győztes, a matricát 
majd felragasztom én (azóta már van hova). Új kérdés: Ki(k)től származik a következő idézet: „A drog a 
futball.” A helyes megfejtést beküldők között egy Cockney Rejects hátfelvarrót sorsolok ki. Válaszaitokat az 
oldal alján található írnél címre küldjétek. Fent már említettem, hogy próbálok kívánságokat teljesíteni. Most 
viszont én kérnék tőletek egyet. A második szám után befuccsolt a kezdeményezés, de ezúttal felújítanám. 
Arról van szó, hogy írjátok meg véleményeteket a fanzine-ról. Lehetőleg minél több karakterben. Nem nagy 
dolog, de nekem sokat számít, és annyit el is árulok, hogy a fenti két „valóra vált” kívánság ilyen több soros 
beszámolókon keresztül jutott el hozzám. Tervben van egy minidisztró beindítása, ami főleg e négy szám 
árusításából állna, de egy-két kisebb dolog is megtalálható lenne ott, melyek főleg koncerteken lennének 
elérhetők. Ennek kialakítása az áru mennyiségétől, és a koncerteken való megjelenésemtől függne, remélem, 
gördülékeny lesz mindkettő, és olyan olvasókkal is összefutok, akiket nem ismerek (ilyenek is vannak). 

kapcsolatfelvétel: 

barkokefe@gmail.com | tlis.uw.hu | facebook.com/barkokefe 




Újraindult a skinhead.hu! Három és fél évnyi hallgatás után a régi, de meg nem unhatatlan köntösben 
jelentkezik a klasszikus weboldal. Az egyéb körökben csak „csicska.hu”-nak keresztelt honlapnak sikerült 

megőriznie tartalmát, így azok számára is olvashatók a több éves cikkek 
(interjúk, ajánlók, biográfiák stb.), akiknek korábban erre nem volt 
lehetőségük. Aki egy igazán legendás turnébeszámolót szeretne olvasni, 
feltétlenül kattintson a 2005-ös Böiler-Derkovbois-turnéról szóló írásra, megfelelő közegben biztos kötelező 
olvasmánnyá tenném. Két interjút ajánlanék még, melyek szintén érdekes olvasmányok: az egyik egy cseh 
szkinheddel, Vladdal készült, a másik pedig a kolozsvári punkzenekarral, a Los Pogosszal. A frissítéseket 
egyelőre keskeny csövön csepegtetik, de reméljük, a nyári zsongásban beindul az élet (a fórumon is). 


skinhead.hu 

Öl? SKA Reggae Púnk Hardcore^and Mcíe 

2011. szeptember 24-én ismét Oi! koncerttől lesz hangos Győr városa. A BtftL GöNDUCT 
márciusi, fergeteges Oppressed-buli után ezúttal nem kisebb név, mint a ^ 

holland Évii Conduct látogat a Rába partjára. A jegyvásárlás éppen elővételi^! 
stádiumban jár, ez azt jelenti, hogy kedvezményes árú, 3500 Ft-os tikettek 1 ' 
válthatók. Ezt azért érdemes megjegyezni (és mihamarabb megvásárolni), 
mert a helyszínen csak 4000 forintos jeggyel lehet bejutni, ami majdnem kéú 
sör árával drágább. Az esemény természetesen ismét a Boots in the air fesztivál keretei között zajlik le, mely 
az AorA (Akció vagy Apátia) egyik szekciója, vagy minek nevezzem. A koncertnek a Tatanka Music Club 
(régi neve: Red Rockét) ad helyet, mely a győri vasút- és buszállomástól két perc sétára található. Elővételes 
jegyet az aorafestival@gmail.com címen lehet intézni. Ahhoz, hogy minél több hasonló koncert legyen kis 
országunkban, mindenkire szükség van, hogy megjelenjen, támogassa a szervezéseket. Tégy így te is. 



o 


o 


Amikor márciusban kihagytam a bécsi Hotknives-bulit, nem gondoltam volna, hog 
ilyen hamar pótolni tudom. Erre lesz ugyanis példa november 5-én (szombaton), az 
osztrák főváros ŐST klubjában. A tavaszi programtól eltérően azonban kicsit más leszl 
az aznap esti hacacáré. A Hotknives-zal együtt érkezik ugyanis Mark Foggo is. Mielőtt 
arra gondolnánk, hogy külön-külön adnak koncertet, nem ez fog történni, ugyanis egy| 
egyedi show keretein belül a The Hotknives+Mark Foggo együtt lépnek színpadra, 
zenekart senkinek nem kell bemutatni, Mark Foggo neve viszont talán néhányunknakl 
idegenül hangzik. Nos, Mark úr 1980-ban költözött Londonból Amszterdamba, majdl 
megalapította a Mark Foggo & The Secret Meeting formációt, ezt követte 1987-ben a Mark Foggo’s 
Skasters, mely azóta is létezik. Tehát Mark a maga 61 évével a Hotknives-hoz csatlakozik (nem csak) egy 
este erejéig. A laikus rajongó számára rejtély, hogy milyen számokat fognak játszani, de személy szerint 
remélem, hogy főleg Hotknives-dalok kerülnek terítékre, régiek és újak egyaránt, elvégre azért megyek. 



o 

Old Firm Casuals. A név talán ismerősen csenghet néhány naprakész olvasónak, ez lenne ugyanis a Rancid 
tagjának, Lars Frederiksennek a legújabb side projectje. És mivel nem kerülnek csak úgy Rancid-side 
projektek bemutatásra a fanzine hasábjain, ezért le kell azt is írni, hogy a zenekar Oi!-t játszik. A 
legkülönlegesebb mindenképpen az volt, hogy a több mint tizenöt éven keresztül tarajt, tüske és egyéb púnk 
hajakat viselő Lars ezúttal kopaszon, Martens bakancsban és nadrágtartóban pózol. Érte már kritika is a 
zenekart, nevezetesen a tény, hogy Lars tulajdonképpen milliomosként „játssza” a szkinhedet, és negyven 
évesen jött csak rá arra, hogy neki ezt az életmódot kell követnie. Szó volt még arról is, hogy állítólag 
pedofilokkal barátkozik, a pletyka pedig egyre terjed... az biztos, hogy már rögzítettek egy kislemezt, mely 
szépen fogy. Négy számot tartalmaz, és meg kell mondjam, igen kellemes nóták születtek, személyes 
kedvencem a Lőne Wolf. Ne ítélj az első pletykák és mendemondák után a zene meghallgatása nélkül! 




George Marshall: 
Totál Madness 


1993 májusában jelent meg a Totál Madness, ami a Camden Town-i nutty boys zenekaráról, a 
Madnessről szól. Szavakban és képekben vázolja fel a zenekar történetét a távoli, homályos múlttól 
napjainkig (nyilván a kiadás napjáig), a Finsbury Park-i koncertig, és az 1992-es karácsonyi turnéig. 
Több információ van benne, mint amennyit a zenekarról írtak más könyvekben összesen. 



Graham McPherson számára a paradicsom London volt. Nem azért, mert a Bow harangjainál született, de 
ha gyermekkorod nagy részét itt töltőd, a Big Smoke világos fényei hamar vonzóan jelennek meg. Valójában 
a sussex-i tengerparti sávról származott Hastings városából, de nem maradt ott sokáig. 

Apja akkor lépett le, amikor Graham három éves volt, hátrahagyva a jazzénekes anyát, hogy nővérét és őt 
felnevelje. Egyedülálló szülőként nem könnyű az élet, de ha kocsmákban és klubokban fellépve keresed a 
pénzt, a családi élet más ütembe kapcsol. A fiatal Graham McPherson messzi városokban találta magát, mint 
Manchester és Liverpool, mielőtt elküldték volna a nagynénjéhez Észak-Walesbe nyolc évesen. De legalább 
egy jó dolog létrejött a zene világával való kapcsolatából. Beceneve, a Suggs egy jazz lexikonból származik. 

Négy évet töltött Walesben egy bugris életet élve, miközben Londonról, és a főváros kínálta lehetőségekről 
álmodozott. Mindennél jobban Suggs arra vágyott, hogy mód és szkinhed csapatok tagjává váljon, akikről az 
újságban olvasott. És eljött a nap, amikor anyja úgy döntött, hogy visszaköltözik délre, és letelepedett 
London északi részén, Suggs pedig úton volt álmai felé. Legalábbis megvolt játékához a terv. A probléma ott 
kezdődött, hogy a londoni gyerekeknek senki sem mondta meg, hogy mik a játékszabályok. 

Amikor megérkezett a Swiss Cottage-i Quinton Kynaston fiúiskolába, nemcsak hogy mindenki vidékiként 
bánt vele, de a mód és szkin bandák is a múlt része lettek. Még mindig nem érezte, hogy tartozna valahova, 
és gyermekkora továbbra is magányos maradt. A folyamatos költözés egyáltalán nem segítette iskoláztatását, 
anyja sosem erőltette, hogy tanuljon, de azért sikerült két o-levelt és egy CSE-t megszereznie, és 
továbbtanult a hatodik fokozatért is. Nem mintha nagyon akart volna, de érdemesnek találta betartani a 
társadalmi elvárásokat. 

Habár a bandák nem tűntek el teljesen. Ott volt a néhány között az Aldenham Glamour Boys, ami 
suedeheadek, tedek és Roxy Music-rajongók különös keverékéből állt, nevüket pedig az Aldenham Boys 

Clubtól vették, ahol gyakran megfordultak. A maguk módján 
mindegyik kiközösített volt, de együtt olyanokká váltak, akikre 
figyelmet fordítottak az emberek. Mint minden mob, ők is 
harcoltak a rivális bandákkal, ami egyébként az ország minden 
szegletében természetes volt. A Mechanikus Narancsot 
akkoriban mutatták be a mozikban, a Glamour Boys pedig 
számtalanszor megnézte. De nemcsak ezt a filmet, hanem a 
Dumbót is, ami akkoriban fenyegette a társadalmat. 

Suggs először egy hampsteadi utcán futott össze a csoporttal. 
Ez volt az az élet, amire Suggs vágyott, de keveset tudott arról, 
hogy mit tartogatott még számára a végzet. Ebben a különös 
bagázsban volt három figura, akik már az általános iskola óta 
ismerték egymást, és akiket Suggs hamarosan még jobban 
megismert. Ok voltak Chris Foreman, Mike Barson és Lee 
Thompson. 

Chris elhagyta az Owen's Gimnáziumot Islingtonban egy o- 
level végzettséggel, majd kilátástalan munkákba fogott, 
úgymint kórházi portás, festő, dekoráló. Rövid ideig Lee-vel 
együtt dolgoztak a Camden Council kertészeiként, ami inkább 
vicc volt, mintsem útlevél a jólét felé. 

George M&rihaií 


TOTÁL 










Lee rossz irányból közelített az élet felé, és sokáig úgy 
tűnt, nem is halad a jó irányba. A Highgate Road-i 
panelházak egyikében nevelte anyja, apja ideje nagy 
részét leginkább börtönben töltötte. Young Thommo, 
ahogy a haverjai hívták, egyébként sem volt egy angyal, 
rövid idő alatt tizenháromszor került bíróság elé. A 
tizennegyedik születésnapján ellógott az iskolából, és 
táskát lopott egy kórházi öltözőszekrényből. 130 fontot 
talált benne, főleg aprópénzben, és elkövette azt a hibát, 
hogy maréknyi félfontosokat kezdett osztogatni a 
barátainak. Valaki feljelentette, aminek következtében 
intézetben raboskodott 1971 novembere és 1973 
januárja között. A Chafford Approved Schoolba került, de legalább a hétvégéken kiengedték. 

Mike Barson a Hornsey Art College-ba került, de egy év után elbocsátották, mert művészeti karrierjét a 
hatalmas, falakra fújt graffitikben látta. A New York-i metró bandái voltak rá hatással, akiket a Sundayben 
látott, és nem látta értelmét, hogy lekorlátozza tehetségét az iskolapadra, miközben Észak-London minden 
falának téglája festékért áhítozott. Lee is csatlakozott a graffitizéshez Kix álnéven, egyik leghíresebb 
mesterművük az autók karambolja volt, amit később George Melley bele is írt könyvébe. 

Mike művészeti iskolában töltött egy éve nem volt teljesen haszontalan, mert itt kezdet zongorázni tanulni. 
Valójában a zene kezdett mindhármuk életében nagy szerepet játszani. Ugyanazokat a zenéket hallgatták - 
Motown, The Coasters, Fats Domino. A Roxy Music szintén a kedvencek közé tartozott, csakúgy, mint a 
helyi hősök, a Kilburn & The High Roads, Alex Harvey és a látszólag halhatatlan Gary Glitter, s idejük nagy 
részét koncerteken töltötték. 

1976-ra megérkezett a púnk, és berúgott néhány ajtót a zeneiparban. A helységek kitárták kapuikat a 
tapasztalatlan zenészek számára, de végül is bárkinek, aki egy zenekar tagja volt. Ezzel a zenei tudással, és 
testvére, Ben útmutatásai segítségével Mike alakított egy bandát. Chris és Lee mindig mondták, hogy 
szeretnének zenélni, úgyhogy csatlakozásuk természetes volt. Az pedig, hogy egyikük sem tudott kottát 
olvasni, csak puszta technikai probléma volt számukra. 

Mike a fehér billentyűkön már képest volt csilingelni, egyébként pedig engedélyt kapott arra, hogy 
használhassák testvére gitár+amp kombóját, valamint egy zenekar elengedhetetlen tartozékához, egy 
furgonhoz is hozzájutottak. Végezetül sikerült saját házukban megszervezni a próbákat, így nyilvánvaló lett, 
hogy ő lesz a zenekar vezetője. Eközben Lee-nek egy klarinét jutott a birtokába, amit hamarosan elcserélt 
egy szaxofonra. Megvolt első és utolsó órája egy zeneiskolában, de sose ment vissza, mert a tanár észrevette, 
hogy a szaxofonja szériaszámát már kiiktatták. Továbbra is munkanélküli maradt, így volt ideje gyakorolni. 

Chris apja egyébként ismert népdalénekes volt, aki próbálta évekkel korábban gitározni tanítani fiát, kevés 
sikerrel. Zenei tudásának hiányát csak azokkal pótolta, amiket Mike mondott neki, s egyszerre csak egy 
húron játszott. Egy húsz fontos adó-visszatérítés segítségével vásárolta meg első gitárját, mert Lee 
megmondta neki, hogy hol talál olcsón. Talán azért, mert ő cserélte ki rajta az árcímkét. 

Nem voltak tökéletes zenészek, de nem is punkot játszottak. Miközben a Pistols és a Clash öntötte magából 
a biztosító tű-himnuszait, itt volt három srác, akik egy lopott Fats Domino LP alapján zenéltek. Ráadásul 
csatlakozott hozzájuk egy negyedik tag is, John Hasler, aki a dobos szerepét töltötte be, és bizonyos Cári 
Smyth is, aki együtt mosta Lee-vel az ablakokat, s hamarosan a basszusgitárosuk lett. 

Cári szintén az élet nagy kívülállója volt. Gyerekként sokat költöztek, éltek a család rokonainál 
Írországban, Angliában, de még Iránban is, és sokszor maradt ki az iskolából. Szkinhed lett, mikor Lee pénzt 
adott neki, hogy levágja a haját. Cári alteregója bizonyos Chas Smash lett, a nevet Hasler képeslapjáról 
szedte, amit egy nyaralásról kapott. 

Hamarosan a tűzkeresztség is elérkezett, első koncertjükre 1977. június 30-án került sor. Egy barátjuk, Si 
Birdsall mondta, hogy játszhatnának a házibulijában Islingtonban, a Compton Terrace-on. A banda neve a 
The North London Invaders lett, és a hátsó kertben került sor a koncertre. Levitték a zongorát a földszintre, 
úgyhogy sikerült használniuk, ami onnantól kezdve sose került vissza az emeletre. 

Már csak egy ember hiányzott a felállásból, valaki, aki be tudná járatni a manduláit. A posztot ezen az 
estén egy amerikai srác, Dikron kapta, aki Mike barátnői közül az egyiknek volt a testvére. Dikron feladata 
az volt, hogy megtanulja a dalokat, de még Elvis Presley szövegkönyvének segítségével is kudarcot vallott. 
Ha minden terv szerint haladt volna, senki sem lehetett volna bölcsebb, de olyan sötét volt a kertben, hogy 
nem tudta elolvasni a szöveget. És egyébként sem tudott énekelni, úgyhogy a koncert végül instrumentálisán 
telt. Swan Laké , I'm Walkin \ Lover Please , Just My Imagination , Fór Once In My Life , It's Too Laté és a The 
Roadette Song voltak azok, melyekkel minden elkezdődött. Összességében szörnyen játszottak, sok ember 



még csak nem is zavartatta magát, hogy lejöjjön az emeletről, de legalább egy embernek tetszett a produkció. 
És ahogy annak lennie kell, ez az ember volt Suggs McPherson. 

Akármi is történt, végül felkérték, hogy meghallgassák. A próba estéjén Suggs bevodkázott az egyik 
haverjával, Andrew „Chalky” White-tal, és végül csak az egyetlen dalt sikerült elénekelnie, aminek ismerte a 
szövegét, ez volt a See You Later Alligátor. Senki más nem jelentkezett énekesnek, úgyhogy csak ennyit 
kellett tennie, hogy bevegyék. 

Első igazi koncertjük előtt, amit 1978 februárjában adtak a City And Eastben, Chas és Lee már nem is 
voltak a banda tagjai. Mindegy, hogy ők léptek ki, vagy ki lettek rúgva, ez attól függ, kitől kérdezed. Hirtelen 
a dolgok kezdtek komollyá válni - John Hasler szöveggel látta el Mike egyik dalát, a Mistakest -, de egy 
zenekart egyben tartani, amikor a zenei képesség nincs épp prémiumon, nem egyszerű dolog. Chas akkor 
vált ki, mikor összeveszett Mike-kal, amikor ő nem tartotta be ígéretét, miszerint hazafuvarozza próba után. 
Lee is távozott, miután elege lett a Mike-kal való végtelen veszekedésekből, s helyettesítésüket nem volt túl 
nehéz megtalálni. 

Gavin Rogers, Mike egyik barátnőjének testvére lett a basszusgitáros, akit elkísért Chris egyik régi 
iskolatársának a nővére, Lucinda Garland, aki a szaxofont vette a kezébe. A City And Eastben lejátszott 
koncert lett végül a nő egyetlen fellépése velük, mert egyetemre ment, így Lee előtt újra kinyílt a kapu. A 
probléma ott kezdődött újra, hogy a szülei Lutonba költöztek, így hiányzott néhány próbáról. Fellépett a 
következő koncerten a The Nightingale-ben, majd ismét távozott a zenekarból. Továbbra is kapcsolatban 
maradt velük, néha eljárt a próbákra, de valójában már egy másik zenekarban játszott, a Gilt Edge-ben, ami 
közelebb székelt új lakásukhoz. 

Tovább folytatódtak a személyi problémák Suggs kilépésével, amikor 
választhatott, hogy próbára, vagy Chelsea-meccsre megy, és inkább ez 
utóbbi mellett döntött. Mivel tartott a futballszezon, a Stamford Bridge 
élvezett előnyt nála a Finchley Road-i próbaterem helyett. John Hasler 
kizárólagos alapon csak akkor helyethesíthette őt az énekes posztján, ha 
megtanulja rendesen a dalokat. Az a tény, hogy nem tudott énekelni, nem 
számított, mert dobosnak sem volt a legjobb. Gavin Rogers szintén 
bedobta a törölközőt, mert szerinte a zenekar a teljes szervezetlenség 
szintjén állt. 

így két helyet kellett betölteni. A basszusgitáros Hasler egyik cimborája, 
^Mark „Bedders” Bedford lett. Mark nagy Motown-fan volt, ezenkívül egy 
olyan zenekarban játszott, ami Beatles-feldolgozásokból élt. És a 
szerencse is melléjük pártolt, mert ismert egy Garry Dovey nevezetű 
alakot, aki be tudott ülni a dob mögé. És ami még jobb, Bedders a William 
Ellis Középiskola tanulója volt, így sikerült egy koncertet szerveznie a The 
North London Invadersnek a tanév végi táncestélyen. A nagy nap július 3- 
a volt, amikor a zenekarnak sikerült is összeszednie 100 fontnyi összeget, 
amiből fényeket és gitárerősítőket tudtak vásárolni. 

Meglepetésszerűen hatott, hogy nemcsak a zenekar tagjainak, de 
pontosan ugyanannak a felállásnak sikerült még egy koncerten játszani a Warren utcai 3 C's klubban. 
Azonban minden jó dolognak véget kellett érnie, Lee visszatért ősszel - nem azért, hogy élőben játsszon, 
hanem hogy összeverekedjen Garry Dovey-val. Zenei különbözőségnek nevezték, de épp elég volt, hogy 
Dovey kilépjen. 

Szerencsére Bedders ismert még egy dobost, név szerint Dániel „Woody” Woodgate-et. Alkalmanként 
ugyanis együtt játszottak a Steel Erection nevű heavy metál bandában, s Woody szintén ott volt az iskolában 
adott koncertjükön, ahogy később nevezte az Invaders hangzását, „borzalmas, de kiváló, igazán kemény”. 
Hallotta, hogy az Invadersnek szüksége van egy dobosra, és ők is akarták, hogy csatlakozzon. Telefonált 
Beddersnek, de csak azért, mert Bedders nem is gondolt arra, hogy megkérdezze őt! 

Ilyen barátokkal megáldva... de mivel nem volt más, akire számíthattak volna, így behívták a következő 
próbára is. Woody kissé hippi volt, és nagyokos a zenében, de amíg képes volt azt ütni, amit kértek tőle, a 
zenekar pont rá volt vevő. 

A dolog továbbra sem úgy állt, ahogy kellett volna. Az énekes Hasler továbbra sem felelt meg, hiába 
próbálta, és annyi tehetsége volt az énekléshez, mint egy macskának a sikátorban. Bedders akkoriban egy 
rológyárban dolgozott, aminek a főnöke egyszer partit tartott, és felkérte a zenekart egy koncertre. John 
Hasler épp nyaralt, ezért Chrissy Boy megkereste Suggsot, hogy beugorjon, aki kapva kapott az alkalmon. 
Ezen az estén játszották el először a My Girl-t (akkor még a The New Song volt a címe), melyet Mike 
énekelt, a közönségből pedig kikiabált egy bizonyos Lee Thompson: „Hol a szaxofonos?” 


I AKP 


MADNESS! 






Bár nem volt a zenekarban, Suggsy mindig megfordult a koncerteken, de nyilvánvaló volt, hogy a banda 
még mindig egy megbízható frontembert keres, amikor Suggs feladott egy hirdetést a Melody Maker utolsó 
oldalán, miszerint a The Invaders professzionális énekest keres! Tettette, hogy nem látta, és a próbákra is 
mindig elment. Tény, hogy egyszer még a dobok mögé is beült! Eközben Haslerre bízták azt a feladatot, 
hogy szervezzen a zenekarnak koncerteket, megkapta a menedzser titulust is. 

1978 vége előtt lekötött néhány fellépést, beleértve a 
Middlesex Polyban lezajlott koncertet, de voltak 
előzenekar is a reggae The Tribesmen előtt, valamint a 
púnk The Valves előtt a nyugat-londoni Acklam Hallban. 

Egy helyi szkinhed magnak köszönhetően szerencsések, 
hogy élve el tudták hagyni Acklamet, de voltak 
barátságos arcok is a közönségben, mint Chas Smash. 

Úgy tartják, hogy ezen az estén született meg a nutty 
tánc. Chas szülei mindketten jártasak voltak az ír 
táncokban, de az ember, aki ezernyi tánclépést indított el, 
meg se emelte a lábait tizenhét éves koráig. „Mikor már 
ittál néhány kört, muszáj mozognod, nemde?” - mondta 
egyszer. 

1979 megérkezett, amit a The Invaders a London Film Makers Co-Op-on adott koncertjével köszöntött. 
Lee visszatért, és a felállás, amit mindenki ismer és szeret mint Madness, teljessé vált. A névváltoztatásra 
azért volt szükség, mert egy másik zenekar szintén The Invaders néven működött, akiknek szerződésük is 
volt, amihez nagyobb népszerűség járult. Más nevek is szóba kerültek, mint a The Soft Shoe Shufflers, a The 
Big Dippers, sőt egy darabig a Morris & The Minors nevet is felvették, de akkoriban nem volt koncertjük, 
így a M&TM el sem hagyta a próbatermet. 

Áprilisra csak egy név volt, amit mindenki elfogadott, melyet Chris talált ki. Egy feldolgozásuk címéből 
származott, melyet Prince Buster klasszikus kislemezének, a One Step Beyondnak a B oldaláról játszottak. A 
banda új neve a Madness lett. Ezt egy koncerttel ünnepelték meg a The Music Machine-ben, ahol a Soré 
Throat előzenekarjaként játszottak, ezen az estén történt először, hogy Chas felment a színpadra, és együtt 
táncolt a bandával. Innentől a dolgok kezdtek jó irányba haladni. 

1979. május 3-án, amikor megválasztották Margaret Thatchert, a Madness a Hope & Anchorban játszott, a 
londoni kocsmák legbátrabbikában, a nutty univerzum központjában, köszönhetően a zenegépnek, ami tele 
volt Prince Busterrel, és egyéb kedvencekkel. A koncert után még évekig itt voltak, és mikor nem volt jobb 
dolguk, itt mindig megfordultak. Egy este Lee, Suggs és Cári megjelent egy Rock a Rasszizmus ellen (RAR) 
koncerten. Egy zenekar Coventryből, a The Special AKA lépett fel aznap, és mikor elkezdtek játszani, a 
Madness-trió nem hitt a fülének. Itt volt egy zenekar száz mérföldnyi távolságból, egy zenekar, amiről még 
csak hírből sem hallottak, és szinte ugyanazt a zenét játszották, mint a Madness. Ez túl szép volt, hogy igaz 
legyen, úgyhogy ezután Suggs beszédbe elegyedett a billentyűsükkel, Jerry Dammers-zel, amiből kiderült, 
hogy ők sem hallottak sose a Madnessről. 

Véget ért az este, és mivel Dammersnek nem volt hol aludnia, Suggs felajánlotta, hogy maradjon nála. 
Dammers ekkor beszélt arról, hogy megalapítja saját kiadóját, a 2 Tone-t, és máris szeretné megjelentetni a 
The Special AKA debütáló kislemezét, a Gangsterst Továbbá felkérte a Madnesst, hogy játszanak velük a 
The Nashville-ben június 8-án, amire rögtön ugrott a zenekar. Az egyetlen probléma csak az volt, hogy a 
Nashville-i dátum ütközött a Madness első fellépésével a camdeni Dublin Castle-ben. Ezt a lehetőséget 
egyébként úgy kapták, hogy azt mondták, jazz-t játszanak. Mindkét koncert fontos volt, és igazi Madness- 
stílusban sikerült is mindkettőt lejátszani. 

Vliután távoztak a Nashville-ből, mielőtt a The 
>ecial AKA színpadra lépett volna, s a Dublin Castle- 
való megérkezés előtt Lee megkérte Chast, hogy 
lahogyan konferálja fel a bandát, Chas akkor találta 
a mára már híressé vált „Hey you! Don't watch that! 
atch this!” kezdetű szöveget. Az egyetlen probléma 
volt, hogy a zenekar nem tudta a koncert után 
íozni őt a színpadról, az utolsó lehetőség, hogy 
egállítsák őrült táncát, az lett, hogy ledobták az 
lelvényről. De még így is szórakoztató volt, és 
nantól kezdve Chas lett a zenekar nem hivatalos 
mepségek Mestere, és fő nutty táncosa. VÉGE 



Mivel közel állnak hozzám a svéd zenekarok, és maga a svéd színtér is, ezért talán nem meglepő, hogy egy 
ilyen nevű svéd bandára rögtön felfigyeltem. Elég fiatalnak számítanak a punkrock berkeiben, de talán 
meséljenek erről ők. Aki szereti a Street Dogs-féle púnk zenét, nem fog csalódni bennük sem. 


Miért döntöttetek úgy, hogy cover zenekarként 
írtok saját számokat is? Tiszta fejlődés volt? 

A vicces dolog, hogy mi sosem voltunk egy cover 
group, a kezdetekkor azért játszottunk feldolgozás¬ 
okat, mert még nem voltak saját számaink. Aztán 
elkezdtük megírni a dalainkat, de szerintem mindenki 
így kezdi fiatalon. Egyébként továbbra is játszunk 
feldolgozásokat, mindig fogunk. 

A nevetek egy Business-album címéből, a 
Saturday f s Heroesból jön? Egyáltalán milyen 
zenék voltak rátok hatással? 

A név valószínűleg onnan jött, de ez még akkor volt, 
amikor nem voltam a banda tagja. Az elején főleg 
púnk és Oi! zenekarok voltak ránk hatással, de 
később olyanok is, mint Bruce Springsteen, AC/DC, 
The Who. Most már több a rock ’n’ roll a zenénkben. 



Hogyan kerültetek képbe a svéd válogatáslemez, a 
Chaos Sweden összeállítóinál? 

A szerkesztő keresett meg, mi pedig egyszerűen igent 
mondtunk rá. Jó ötlet volt ez tőle, köszönjük. 

Mesélj a Bandwormmel kötött egyezményetekről! 

Beszélgettem egyik barátommal, Áronnal az On The 
Jobból, ő adta ezt a tippet. Elsődlegesen csak egy 
album kiadásáról egyeztünk meg, még nem tudni, 
mit hoz majd a jövő. 

Hogyhogy csak 1000 példányban adták ki a Set To 
Sailt? Tervezitek, hogy bakeliten is megjelenjen? 

Ez a kiadó döntése volt, szerintem ez a normális 
példányszám. Ha lesz még egy albumunk, azt már 
szeretnénk LP-n is kiadni, kifejezetten tetszik ez a 
régi formája a hordozóknak. 

Milyen visszajelzéseket kaptatok az albumról, 
mennyire vagytok elégedettek a hangzással? 


Amely vélemények eljutottak hozzánk, azok teljes 
mértékben pozitívumok. Hogy őszinte legyek, nem 
voltunk 100%-ig elégedettek a végeredménnyel, a 
hangzás elég gyér, és el is siettük a munkát. Ettől 
függetlenül a dalok nagy része tetszik, a koncerten 
pedig a maximumot hozzuk ki belőlük! 

Énekeltek svédül is? Hogyhogy csak angol dalokat 
játszotok? 

Egyetlen svéd dalunk van, ez a Finspang, ami 
városunkról szól. Mivel kedvenc zenekaraink angolul 
énekelnek, ezért egyértelműnek tartjuk, hogy mi is 
követjük őket, és nem tervezünk változtatást a 
jövőben sem. 

Hogyan látjátok az otthoni színtereteket? 

A púnk és az Oi! nagyon jól megy az országban, 
öröm látni, hogy az emberek szívesen járnak 
koncertekre, ami össze is hozza őket. 


Hallottam, hogy Svédországban a diákok ingyen 
tanulhatnak zenélni, nálatok ez hogy zajlott? 

Igen, sok zeneiskolánk van, és ha akarsz, ingyen 
tanulhatsz. De szerintem a legtöbb zenész otthon és a 
zenekarával tanult, mi is így csináltuk, ez az út sokak 
számára járható. 



Kérlek, mutasd be saját városod színterét! 

Szinte halott, mi vagyunk itt az egyetlenek, akik 
punkot játszanak. A metálosok sokkal többen vannak. 


Mennyire vagytok sportrajongók? 

Nem igazán, egyedül a dobosunk az, akit érdekel a 
labdarúgás, a helyi csapatnak szurkol. A banda többi 
része pedig egyáltalán nem érdeklődik a sport iránt. 



Most, hogy megjelent a Set To Sail, mik a tervek a 
jövőben? 

Jelenleg új dalokat írunk a következő album számára. 
Talán kiadunk egy kislemezt előtte, de ez egyelőre a 
jövő zenéje. 

Ha régi svéd punkzenekarokat kellene említenem, 
nagy bajban vagyok, mert nem igazán ismerem 


őket, csak a mai svéd bandákra vagyok rálátással. 
Ajánlj néhány zenekart, akiket érdemesnek 
találsz! 

A legnagyobb svéd punkzenekarok az Ebba Grön, az 
Ásta Kask és a KSMB voltak, és hajói tudom, mind 
a 70-es években kezdtek zenélni. Az Ásta Kask még 
ma is aktív, most télen játszottunk velük, nagyon 
rendes arcok. 


A közelmúlt történései 

Azon gondolkodtam, hogy az elmúlt négy évben honnan szedtem össze az azt megelőző 5-10 év információit 
a színtérről. Pontosabban ez nem volt kérdés, hiszen az interneten fent van a fontos események 90%-a, ezért 
a következő cikkben azokat az internetes fórumokat mutatom be, ahol régen olyanokat írtak, melyeket 
feltétlenül érdemes elolvasni annak, aki kicsit is érdeklődik, mi volt itt öt vagy tíz éve. De nemcsak erről 
lehet olvasni, hanem sok, a 60-as és 80-as éveket (főleg Angliát) érintő adat is megtalálható a szkinhedek 
nem hivatalos/félhivatalos történetéről. Ezeket azért is érdemes összegyűjteni, mert közvetlenül elég nehéz 
eljutni az alábbi fórumokra, hosszas keresést igényelne mindezekre rátalálni. 

Kezdjük talán a Unité and Win fórumával. Ez a Skinbomb fanzine utódjának, a Unité and Win webzine-nek 
volt a fóruma, tulajdonképpen az első, igazolhatóan megmaradt magyar skinhead fórum rejlik a link mögött: 
http://sgforum.hu/forum.php3?azonosito=uniteandwin A több mint egy tucat témában körülbelül egy év alatt 
több mint 2000 hozzászólás született, ami a 2000-es évek elején nem rossz teljesítmény, tekintve az internet 
akkori elterjedését. A múlttal kapcsolatban főleg a 80-as évek eleji Oi! elterjedéséről lehet olvasni, ahol mai 
szemmel nézve meglepő kutatási eredmények születtek, legalábbis egy-két komment mindenképpen 
mosolyra fakaszt. Ez a fórum egyébként nagyon jó alapot ad arra, hogy bepillantást nyerjünk, mennyire volt 
2003-ban elterjedt a színtér itthon. A találkozókat sürgető mai problémával már akkor is megküzdöttek, 
szerettek volna Olaszországba kilátogatni, melyből végül nem lett semmi, ám ezt később sikerült pótolniuk 
egy más módon, zenekarok tuméztatásával. Igaz, akkoriban nem okozott gondot az embereknek 
találkozókon megjelenni, ott volt például a tokaji Unité and Win parti, ahol egy nyári hétvége alkalmával 
természetes volt, hogy szkinhedek az ország másik végéből utaztak több száz kilométert. 

A Púnk Portál előző fórumába (http://sgforum.hu/forum.php3?azonosito=punk) azért érdemes beleolvasni, 
mert legalább két olyan topik van (ska és Oi-music,ska névvel) melyekben elindul a 2000-es évek eleji nem 
laikus beszélgetés szkinhed témákról, zenekarokról. Itt az információáramlás még gyermekcipőben jár, 
előfordul pl. a Skrewdriver nevének helytelen leírása (Skywader), illetve olyan hangvételű vita, ami mellőzi 
a témában való előzetes jártasságot, de persze rengeteg hasznos tény is megjelenik már. 

A Púnk Portál jelenlegi fóruma bár manapság egyáltalán nem mutatja az érdeklődést, de 2003 és kb. 2007 
között hihetetlen mennyiségű vita, beszélgetés, eszmecsere ment végbe rajta Oi!, ska, szkinhed stb. 
témákban. A fórumon belül a Kultúra kategória OI! - SKA és S.H.A.R.P., az Általános részleg OI!, valamint 
a Politika AntiSkinHead és Bonehead-szidó topikjai rejtik a legtöbb adatot, ezekben több ezer komment 
található. Fontos megjegyezni, hogy a skinhead.hu évtized közepi indulása sem rengette meg a 
látogatottságot, egészen 2007-ig folytak itt a beszélgetések. Egyetlen probléma, hogy a Politikán belüli két 
téma majd' négyezer hozzászólása áttekinthetetlen, ezért ezeket végig kell olvasni elejétől a végéig, hogy 
minden kis adatmorzsára szert tehessünk, mert javarészt szétszórva találhatók meg benne az érdemi dolgok. 
E fenti hat témán kívül érdemes még fellapozni a Koncertek, bulik részleg Koncertélmények és történések 
meghatározott fejezeteit, ahol egy-egy nagyobb koncert (pl. a 2005. november 4-5-i hozzászólások a híres¬ 
hírhedt Bad Manners-, vagy a 2004-es Kupolás-buli után) beszámolói olvashatók, szigorúan a megjelentek 
szemszögéből - nem kell félni, hogy a témában járatlanak is nagyon beleszólnak a gondolatfolyamba. 

Ott van még a skinhead.hu egyik régi aloldala, a realskinhead fóruma is (http://sgforum.hu/forum.php3? 
azonosito=realskin), ami szintén túlment az 1000 hozzászóláson kb. egy év alatt, de a skinhead.hu 2007-es 
megszűnésével ez a fórum is kihalt, hiszen az emberek csak az aloldalon keresztül találtak oda. A másik 
akadály pedig az, hogy zárt a fórum, és csak adminisztrátori jóváhagyással lehet bekerülni, ami mondanom 
se kell, 2007 óta nem üzemel, így nem nagyon lehet bejutni. De itt is volt egy-két parázs vita, melyek 
rengeteg adatot tartalmaznak. A régi M.A.R.S.H. fórumot talán senkinek sem kell bemutatni, ott is vannak 
topikok, melyekben értelmes hozzászólások olvashatók, de egy hatalmas szemétdomb lett az egész, ami az 
adminisztrátor eltűnése miatt úgy is marad, pedig érdemes lenne megtisztítani. 




ON THE ROAD 

rovat 


Walk Together 
Rock Together 

2011. február 19. 
Becs 



Nem gondoltam volna, hogy a harmadik bécsi látogatásom lesz a legkevésbé zökkenőmentes. Utaztam már 
vonattal és busszal, ezúttal autóval indultunk Győrből ezen a hideg délutánon (odáig persze vonattal), de nem 
is ezen múlt. Az odaút kellemesen telt, bár csak négyen indultunk autóval, egy ötödik ember még befért 
volna. Dobozos söröket kortyolgatva, változatos témákról beszélgetve telt az autópályás út. Akkor tudtam 
meg, hogy Hegyeshalmot elhagyva azért nem fenékig tejföl az élet, az osztrák autópálya-szakasz például 
botrányosan kátyús és ráz. Persze az is érthető, ha a sógorokat nem érdekli, hogy milyen út vezet be a 
magyaroktól hozzájuk. Bécs felé közeledve valami gyárnál, vagy erőműnél vezetett utunk, az egyik 
gyárkémény extrém módon tüzelt, úgy nézett ki, mintha perceken belül felrobbanna; az autóból, jó 1 km 
távolságból teljesen úgy tűnt, mintha apokaliptikus állapotok uralkodnának ott, de nem hallatszott sziréna, 
teljesen nyugodt volt a város szombat este, úgyhogy ez biztos valami átlagos dolog lehetett. A helyhez GPS 
segítségével könnyen oda lehetett találni, meg jártunk is már ott. Végül is tudtuk, hogy az Arénában lesz a 
koncert, de nem a nagy-, hanem a kisteremben. Ez okozta a problémát, és nem azért, mert nem találtuk... 
Szerintem korán érkeztünk, bár nem lehet pontosan tudni, hogy mikor volt kezdés. Egyébként pedig kint 
várakoztunk (az udvarba ezúttal másfelé vezetett az út is), mert a három héttel későbbi Oppressed-koncertre 
adtunk el jegyeket két embernek, akik meg is jelentek idővel. Nem kellett sokat várni rájuk, de ha tudjuk 
előre, hogy ez lesz, előbb talán bementünk volna a helyre. Nem a hideg miatt. Amikor ugyanis a második 
bécsi lány is megkapta a jegyeit, akit mellesleg ismertünk is, megkérdezte, hogy voltunk-e már bent, van-e 
már jegyünk. Mondtuk, hogy nincs, úgyhogy megindultunk befelé. Ott a csaj beelőzött minket, és azt 
mondta, bemegy megkérdezni, hogy van-e még jegy (!), várjuk meg. Kiderült ugyanis, hogy a koncert 
amolyan limitált volt, és a hely nagyságára (vagy inkább kis méretére) hivatkozva nem engedhetnek be 
korlátlan számú embert. Amikor kijött a lány, rossz hírt közölt velünk: nem mehetünk be, mert minden jegy 
elfogyott. Ez azért volt érdekes, mert elég messziről jöttünk, amit persze pont leszarnak a szervezők, de azért 
számunkra mégis fricska volt. Két percig a totális halálhangulat lett rajtunk úrrá, az egyik srácnál még a 
mécses is eltört, ami nem is furcsa, hiszen ő utazott a legmesszebbről (több, mint 450 km, csak oda), és a 
Stomper 98 a kedvenc zenekara. Senki nem tudott semmit tenni - míg 2 perc tanácstalanság után megtörtént 
a csoda. Azt már láttuk előtte is, hogy a németek ide-oda mászkálnak kint, de egyszer csak megjelent a hely 
előtt az énekes bentről, aki épp úton volt valahova, de a lány rögtön odaszólt neki, hogy kik is vagyunk és mi 
a problémánk - Sebi rögtön segített nekünk, átkarolta a könnyező srácot, és bevezetett négyünket a helyre. 
Odament a beléptetőkhöz, és mondott nekik valamit, akik fanyar arckifejezéssel vették el tőlünk az eurókat, 
és nyomták karunkra a pecsétet, mellyel bent voltunk a helyen. Egyrészt kiderült, hogy a pénz náluk nem 
sokat számít, az a 80 euró, amit még hozzáadtunk a bulihoz, számukra semmiség volt, attól jobban féltek, 
hogy a törvény által meghatározott (?) limitált nézőszámon felül még engednek be embereket. Oké, a hely 
tényleg nem volt egy táncparkett, kis tér volt a kocsmapult előtt, a folyosók is vékonyak voltak, de maga a 
színpad előtti nézőtér nagy volt, és sose volt teljesen tele, agyontaposástól azért messze nem kellett félni. Az 
első zenekarról, a Paragraph 270-ről természetesen lemaradtunk, mikor bemenetűnk, épp a német Lazy 
Bastards játszott, de ők is a koncert vége felé jártak már. Az utolsó számok között volt az England Belongs 
To Me , ami csak azért volt érdekes, mert Sebi hirtelen ott termett az első sorban, és végigénekelte a dalt, mint 
valami tizenéves fiatal. Ezután a legismertebb osztrák Oi! zenekar, a nálunk már háromszor is megfordult 
Wiens No.l következett, amire már hatalmas megőrülés volt. Rengetegen a színpadon, senki nem volt 
szemérmes, hogy odalépjen a mikrofonhoz, vagy elhúzza a kétajtós szekrény kinézetű énekestől a mikit, 
hogy beleordítson. A kedvenc számaimat játszották, úgyhogy nem volt gond. Aztán jött a Stomper 98, akiket 
tavaly már láttam Endless Summeren, de így, klubkoncerten teljesen más volt a hangulat. Azért itt se volt tele 
a hely, igaz, hogy elől sokan álltak, és majdnem mind félmeztelenül, de azért el lehetett férni, habár repültek 
a sörös poharak rendesen. Nekem az a bajom velük, hogy sok régi, jó számot nem játszanak, egyébként 
hatalmas hangulat volt. Még egyszer köszönjük Sebinek, hogy bejuttatott minket! 




Flatfoot 56 - The Black Thorn 

Pont azért imádom ezt az amerikai 
fellepünk zenekart, mert valahogy 
ők adják nekem a modern folkpunk 
elvárásait. Szemben a Dropkick 
Murphys-zel, ahol váltakoznak a 
rock, a népdal, a folkpunk, és 
egyéb számok, vagy a Flogging 
Molly, ahol egyre kevesebb a púnk 
elem, a Flatfoot hü marad a főik és 
a púnk kapcsolatához! Az Intro 
sem az az unalmas, hanem egész 
jól felvezeti az albumot, bár nem 
vagyok egy nagy intró-fan. Aztán a 
második dal, a címadó pont az 
egyik kedvencem a korongról, és a 
harmadikban is keményen szakít a 
gitár, miközben megy alatta egy 
szolid népi hangszer szólója is. 
Azért nem mondom, hogy ez egy 
végig dallamos, púnkba fojtott 
lemez, hiszen itt is vannak 
akusztikus (Shiny Eyes) és lassú 
(Hourglass ) dalok, de ezek nem 
annyira idegesítőek, és pont 
elférnek a többi gyors között. 
Egyébként kedvencem a TBT-ről a 
Smoke Blower , ha egy definíciót 
kellene adni a folkpunkra, ezt a 
számot játszanám be. Persze csak 
attól főik, hogy szól benne a 
skótduda, de néha már egy-egy 
folkpunkba is valahogy zavarni tud 
ez hangszer, épp ezért tetszik, hogy 
itt 100%-osan be lett lőve a játéka, 
és még a szöveg pattogós sorai is 
jól csengenek az összhanghoz. De 
ilyen még a We grow stronger ; ahol 
csak egy halk akusztikus gitár, 
vagy mandolin pengetése hangzik 
a háttérben, és a gyors és lassú 
részek is váltakoznak, s ezek is jól 
tudnak hangzani, ha értenek hozzá, 
mikor megkomponálják őket. A 
záró Hot Headben pedig a refrén 
az, ami méltón fejezi be az 
albumot. Szerintem a folkpunkban 
pont azért kell a púnknak 
dominánsnak lennie, mert a főik és 
púnk találkozását nem feltétlenül a 



főik, hanem a púnk rajongói 
kedvelik jobban, és ezt valószí- 

ia. 


Single Series #1 Stomper 98 & 45 
Adapters 7” 

A német Randale Records három 
kislemezt ad ki a Single Series 
sorozatában. Mindegyiken a 
Stomper 98 szerepel az egyik 
oldalon, a másikon pedig külön¬ 
böző zenekarok, az első bakeliten 
például az amerikai 45 Adapters. 
Két-két számmal állnak elő a 
zenekarok. A Stomper 98 egyéb¬ 
ként ezt a három lemezen megje¬ 
lenő hat számát egy intróval kiegé¬ 
szülve kiadta az Antisocial MCD- 
n, úgyhogy aki azt beszerezte, an¬ 
nak a németek részéről nem lesz 
sok újdonsága, inkább a többi há¬ 
rom zenekar érdekesebb. A 
Stomper 98 az Antisocial és az ISP 
- One Crew - One Family 
számokkal készült. Az Antisocial 
végig németül szól, és csak követni 
tudom a szöveget, ami néha elég 
érdekesen felgyorsul, hogy betöltse 
a szótagszám hiánya miatt ke¬ 
letkezett űrt, egyébként egy tel¬ 
jesen átlagos Stomper-számmal 
van dolgunk, hozták a szokásos 
formájukat, ahogy kell. Az ISP 
refrénje már angolul szól, de csak 
kliséket tartalmaz német akcen¬ 
tussal, és az utolsó versszakos 
beszédben még három sort is 
képesek voltak kihagyni, amit sose 
értettem, hogy ha mellékelik a 
dalszövegeket, akkor az miért nem 
egyezik azzal, amit hallunk. A 45 
Adapters két új számmal készült, 


az elsőt, a What's Rightot már 
feltöltötték korábban Facebook-ra, 
így az nem okozott meglepetést, de 
hatalmas szám. Tulajdonképpen 
mindkettő, a What's Right és a 
Nothing To Prove is a szabadságról 
szól: előbbi arról, hogy senki ne 
mondja meg, mit tehetünk, meny¬ 
nyit ihatunk és mennyit szívhatunk, 
vagy hogy hány csajra nyomuljunk 
rá. Utóbbi hasonló, a szabad dalo- 
lászásról szól, s az első versszaka 
elég vicces: épp balhéba keve¬ 
redtek volna, de a rendőrök közé¬ 
jük álltak, s megfékezték az indula¬ 
tokat, ezért ők a rendőröket szid¬ 
ták, miközben az ellenfél majd 
háromszor annyi emberből állt, 
tehát a kékek megmentették az 
életüket (és ezt nem én mondom, 
hanem így van benne a szöveg¬ 
ben). A lemezből sikerült a limitált 
példányszámú citromsárgát besze¬ 
rezni, ami nagyon jól néz ki, 
szemben a tök átlagos, fekete, sima 
kiadással. Azt viszont sajnálom, 
hogy a hátsó borítón az amerikaiak 
logoján, és a négy számcímen 
kívül nem sok van, oda is elfért 
volna valami szép minta. Közben 
megjelent a széria második lemeze 
is, erről nagy valószínűség szerint 
lehet majd olvasni a következő 
számban, hogy a harmadik mikor 
érkezik, még kérdéses, de 
remélem, minél hamarabb, hogy az 
is beleférjen az ötödik számba. 












Booze & Glory - Trouble Free 

Bevallom őszintén, bemutatkozó 
lemezük nem nyerte el 100%-osan 
a tetszésemet, de ezzel az új 
albummal bebizonyították, hogy 
igenis helyük van a legjobbak 
között! Egyébként attól, hogy lon¬ 
doni a zenekar, nemcsak angolok 
alkotják a zenekart - a dobos és a 
basszusgitáros ugyanis lengyelek, 
de az énekes felesége is polák. 
Egyébként pedig a gitáros és a 
dobos kivételével már mindegyik 
járt Magyarországon is: a bőgős a 
Balatonon nyaralt, és el volt ájulva, 
hogy ez milyen szép ország, az 
énekes pedig Salgótarjánban nya¬ 
ralt, és azóta is kedvenc étele a 
lecsó. A lemez belső borítóján 
pedig ott virít a Dühös Elvtársak 
dobosa, feleségével együtt. Kicsi a 
világ! Na, e kitekintőt befejezve 
nézzük a dalokat. A 12 szám bő 
háromnegyed órát tesz ki, és a 
gyors és lassú dalok váltakozása 
jellemzi őket. A témák az átlagos 
szkinhed dolgokról szólnak, ami 
szerintem rendben is van. A 
szövegekbe nincs sok belelátásom, 
csak hallomásból tudtam levonni 
ezt, ami azért gond, mert a Cyber 
Warrior mondanivalójára például 
kíváncsi lennék. Mert attól 
függetlenül, hogy lehet, hogy nem 
értek egyet a szövegével, zeneileg 
ez a kedvenc számom az albumról, 
a Come On You Irons pedig azért 
áll hozzám közel, mert van végre 
egy olyan új Oi! banda Londonban, 
akik szintén a West Hamnek 
szurkolnak. Ehhez kapcsolódik, 
hogy van négy bónuszdal is a 
végén, ezekkel együtt lesz az egész 
bő egy órás, amik közül a 
Swinging Hammers a kedvencem, 
ami szintén a klubszeretetről szól. 
Egyébként az utolsó két szám a 
már-már testvérzenekari státuszba 
került lengyel Horrorshow müve, 
melyeket feldolgozott a B&G. Ez 
csak azért érdekes, mert a 
Horrorshow albumára szintén fel¬ 
kerültek ezek a számok kétszer, 
egyszer a sima dal, másodszor 
pedig bonuszként, ahogy a londo¬ 
niak feldolgozták, tehát ezeket már 
hallhattuk a Booze & Glory-tól, 


csak kissé más hangzással (erről 
bővebben lejjebb, mert írok a 



Troublemakers - Made In 
Sweden 


A svédek csak egy egyszerű punk- 
zenekar, nincsenek kopaszok a 
bandában, de mégis helyet érde¬ 
melnek itt. Egyrészt logikusan a 
zene miatt, másrészt azért, mert 
teljesen véletlenül vártam a 4. 
számig azzal, hogy írjak róluk, 
holott egy 2009-es albumról van 
szó, és már jó ideje itt pihen a 
gépemen az album, de jól tettem, 
mert most, kis kutatás után vettem 
észre, hogy idén ünnepli a 
Troublemakers, hogy 30 éve ze¬ 
nélnek, úgyhogy megérdemlik, 
hogy szóljak róluk. Már az énekes 
hangja gyanús volt, lehet, hogy 
hülyén hangzik, de simán érezni 
rajta, hogy egy idősebb arc dalol, 
mint egy húszéves. A több mint 
egy tucat szám egyébként belefér 
31 percbe, ez külön dicséretes, kb. 
a negyede két perc alatt van, és 
csak egy szárnyalja túl a három 
perces álomhatárt! Ez csak azért is 
megemlítendő, mert tapasztalataim 
szerint az idősebb púnk arcok sze¬ 
retik elnyújtani a dalokat, mert 


tartanak (?) attól, hogy rövid al¬ 
bummal nem tudnak a közönség 
kegyeibe kerülni. A kiadvány vége 
felé haladva lassulnak a dalok, 
ezért inkább az első három szám 



Podwórkowi Chuligani - Na 
pohybel! 


Az egyik legjobb lengyel streetska 
zenekar tavalyi lemeze ez. Itt 
persze nem a magyar streetska 
hangzására gondoljunk, mert nagy 
részben púnk dalok vannak, de a 
ska nóták általában úgy szólnak, 
mintha egy szkinhed zenekar 
dalolászna, és önmeghatározásuk¬ 
ban is streetska van, ezért nevezem 
őket így. A címadó, második szám 
például egy nagyon jó kis billen¬ 
tyűs ska, a fúvósokat mellőzik, de 
nem hiányzik, ha nélkülük is 
tudnak eredetin szólni. Persze van¬ 
nak idegesítő számok, ilyen a 
Chlopcy , ahol egy dallamos ska 
nótát mindenféle gitárszólóval si¬ 
kerül elrontani. Az egész album 
színes képet mutat, a tizenöt szám 
között van ugyebár a mindenféle 
gyorsaságú ska, továbbá a gyors, 
jamaikai betéteket nélkülöző púnk 
dalok, van ska-ba hajló reggae, az 
utolsó két szám pedig korábbi kettő 
letisztítása, ahol ezúttal bevetik a 
fúvósokat is, de a már fent említett 
ChlopcynkX ugyanúgy megmarad a 
gitár. Az Autóbusy című dalra 
viszont nagyon jól hat a lassulásra 
is képes szám a fúvósokkal. Az 
egyik legjobban sikerült ska az 
albumon egyébként a Dzungla , 
igaz, hogy gyorsabb, mint a többi 
hasonló dal, persze ennek a végét 
is sikerül elrontani egy kis punkos 
zúzással, de még mindig jobb, mint 
a Mordercy , ahol viszont az alap 
ska még ennél is gyorsabb. 



Zaciatok Konca - Cas hrá proti 
nám 

Bevallom őszintén, sose volt 
kedvencem ez a szlovák zenekar. 
Igaz, nem is hallgattam túl sokszor 
őket, az Operace Artabannal 
készült spliten megtalálhó hat szám 
bejön, de annyira már nem, hogy 
jobban elmerüljek a munkásság¬ 
ukban. Ez az új lemez pedig csak 
megerősített ebben, ugyanis az 
előzőleg hallott fél tucat dalhoz 
képest teljesen más irányba mentek 
el. Míg ott az Oi! volt megha¬ 
tározó, itt jobban elmentek a púnk 
bunkóbb, keménykedős irányába, 
de az ének legalább passzol hozzá. 
Van egy HC Crew című számuk, 
nem tudom, hogy ezt magukra 
vonatkozóan írják, mert egyébként 
nem mertem hardcore-nak nevezni 
őket, bár elég nehéz a zene, de 
annyira azért mégse, hogy hardcore 
legyen. A Decka bez mena a 
kedvencem az albumról, felemelő 
hallgatni az éneket, úgy ordibál, 
mintha mindjárt kifogyna a 
levegője, de mégse akar lélegezni, 
elképzelem, ahogy vörös fejjel áll a 
stúdióban, legalábbis a hang 
alapján teljesen olyan._ 


Zaciatok HCóntá 

>** Cas hrá proti nám 


Horror show - Alex Go! 

Tehát itt a már fent említett lengyel 
zenekar. A két évvel ezelőtti 
albumuk hallatán simán azt 
mondtam volna, hogy ők egy 
streetska zenekar, bár valahol azt 
olvastam, hogy azok, de az azt 
megelőző, és az Alex Go! 
lemezeket végighallgatva rá kellett 
jönni, hogy a ska hangzás csak 
pillanatnyi volt, egyébként egy Oi! 
zenekarral van dolgunk. Mind a 
banda, mind a kiadvány címéből 
rájöhet az ember, hogy 
Lengyelország talán legnagyobb 
ultraerőszak-rajongóiról van szó. 
Számomra probléma, hogy a 2009- 


es 23 számos album után ezúttal 
egy 9 dalból állót kapunk, amiből 
kettő kétszer van rajta, tehát 
összességében hétről beszélhetünk. 
Igen, ez a kettő a címadó és az 
Online Generation , melyeken a 
Booze & Glory énekese a vendég¬ 
szereplő. Ez nem gond, de vala¬ 
hogy jobban eloszthatták volna a 
mennyiséget, vagy várhattak volna 
még egy-két évet, hátha össze¬ 
gyűlik vagy egy fél tucat új dal, 
amikre lehet építeni. Arról nem is 
beszélve, hogy hét szám közül egy 
a Garageland a The Clashtől, ami 
hihetetlenül buta lengyel akcen¬ 
tussal van felénekelve, meg egyéb¬ 
ként is felesleges. Két szám pedig 
erőltetett, a vége felé a Zawsze 
Wierni igyekszik megmenteni a 
lemezt, mert tényleg jól el lett 
találva. Annyit tudok ajánlani, 
hogy először ezt hallgassa meg 
mindenki, aztán váltson a 2009-es 
Pociag z Forsa-ra, hogy pozitívan 
csalódjon bennük, mert fordítva 
lehet, hogy az ellentéte fog 
bekövetkezni. 



Glory Boys - Skinhead 
Resistance 

A spanyol zenekar azért is nőtt már 
3 éve a szívemhez, mert többek 
között velük készítettem első inter¬ 
júimat, ezért különös figyelemmel 
kísérem munkásságukat. A tavaly 
kijött első nagylemezük 11 dalt tar¬ 
talmaz, és valljuk be, nem kellett 
csalódnom, hogy mit fogok hallani. 
Mind angolul szól, és néha igen¬ 
csak elkerekedett a szemem az ak¬ 
centust hallva, de az énekes karak¬ 
teres hangja, és a hangzás azért 
igyekszik ezt feledni, mondhatom, 
sikerrel. Egyébként a szövegek 
nagy része vagy az ivásról, vagy a 
verekedésről szól. Maga a hangzás 
eléggé egysíkú, szinte végig 


ugyanolyan ütem megy, amolyan 
modem Condemned 84-stílusban 
(tehát közepes sebességű, gyakran 
hosszú számok). Egyedül a 
Natural Born Drinkers az, ami a 
leggyorsabb az albumon, és nem 
tudom, hogy emiatt-e, de ez az 
egyik kedvencem is az SR-ról. 
Nem bonyolítják nagyon túl a 
hangszerek művelését, lehet egy¬ 
szerű Oi!-t így is készíteni. Ha egy 
kis dolgot meg kellene még 
említenem, az a Police State háttér- 



Klasse Kriminale - The Rise and 
Fali of the Stylish Kids... Oi! una 
Storia 

Az olasz nagyöregek bár mindig is 
a kedvenceim közé tartoztak, ér¬ 
dekes, hogy igazán sose hallgattam 
őket, csak hébe-hóba, akkor is 
főleg a 2007-es albumot, míg 
tavaly nyár óta ezt az újat, ugyanis 
három évvel később megérkezett 
az új lemez. Azt ne várja tőlem 
senki, hogy eldöntsem, melyik a 
jobb, mert mindkettőn kb. ugyan¬ 
olyan arányban tetszenek a dalok, 
szóval nehéz lenne. Itt a La Musica 
Della Strada , a Tradito és a Dr. 
Martens azok, melyek kérdés 
nélkül a dobogón állnak, a sorrend 
már kérdéses. Az Eravamo Contro 
egy nagyon jól belőtt ska szám, 
általában nem rajongok a KK ska 
dalaiért, de ez kivételesen fülbe¬ 
mászó. Anno megemlítettem, hogy 







a női énekes hangja nem a ked¬ 
vencem, és ha megmaradna a női 
ének, akkor mindenképp cserél¬ 
jenek nőt. Erre az történt, hogy 
kihagyták az egészről a gyengébb 
nem képviselőjét. A borító 
egyébként 80-as évekbeli hangu¬ 
latot idéz ezzel a beállással. 

Mr. Review - XXV 

Bődületes baromságot követett el 
kedvenc holland ska zenekarom 
azzal, hogy nevet változtattak Rude 
’n’ Visserre néhány éve, de 
szerencsére megjött az eszük, hogy 
a régi név egyrészt jobban cseng, 
másrészt ezzel aratták a sikereket, 
ezért a huszonötödik évforduló¬ 
jukon megjelent új lemezen már 
ismét a régi név szerepel. Egyértel¬ 
műen a Don't Forget It a kedven¬ 
cem a XXV-ről, de az egy tucat dal 
döntő része tetszik. Amiért mindig 
szerettem a Mr. Review-t, azt itt is 
folytatják: a nagyon intenzív 
fúvósokat. Tulajdonképpen rájuk 
épülnek a számok, velük kezdőd¬ 
nek, és kevés a szünet, ahogy kell. 
Paradox módon mikor meghallom 
az egyik dalt, azt hiszem, ezt már 
hallottam korábban, de közben 
minden fúvós betét különbözik 
egymástól, s valamiért mégis 
ugyanolyannak hat néha. Ez nem 
baj, hiszen azért tudom, hogy 
változatosak. Jó példa erre a 
Waiting fór the Day és a Where the 
Carpark Ends , de végül is a Take 
Him Out is ilyen. Ami nem tetszik: 
a kicsit melankóliás Red Rum Raid , 
és a záró Red Rum Dub , a maradék 
tíz nóta viszont „átment a rostán”, 
még ha az Enjoy the Circus egy 
kicsit sablonosra sikeredett is. Ez 
az album méltó folytatása a Mr. 
Review-életpályának, semmivel 
sem kevesebb, mint a korábbi 
lemezek. 



Bakers Dozen & Skinfull - 
Looking Fór Trouble 

A két kevésbé ismert, ám annál 
jobb angol Oi! banda tavaly egy 
közös splittel jelentkezett, 6-6 
számot pakoltak fel az LFT-re. 
Mindkettőnél azt tudom elmon¬ 
dani, hogy az első szám a legjobb, 
aztán ereszkednek lefelé a lejtőn. 
Bár a Bakers Dozen próbálja fenn¬ 
tartani az iramot, és tényleg jól szól 
öt szám, sajnos a Section 5 
Madman feldolgozása valahogy 
nem tetszik. Mármint az nem, hogy 
nem bírtak egy hatodik saját dalt 
kipréselni magukból, helyette egy 
olyan számot vettek fel, ami pont 
úgy jó, ahogy azt már korábban 
megcsinálták egyesek. A Skinfull 
eljutott oda, hogy végre megcsi¬ 
nálták himnuszukat Skinfull cím¬ 
mel. Viccesen hat, lényege, hogy 
ha velük szeretnél együtt inni, 
akkor lehetőleg reggelig bírd. Ha 
hamar beüt az alkohol, akkor in¬ 
kább lassabban haladj, mert hamar 
véged lesz. Az utolsó versszak 
pedig csillagos ötös, mind az ötlet, 
mind a megvalósítás szempont¬ 
jából: nyolc soron keresztül 21 italt 
sorol fel, mindezt úgy, hogy a 
sorvégek rímelnek, egyszerűen 
megjön a kedvem az iváshoz, ha 
végighallgatom ezt a listát. A Scum 
című daluk a helyi drogdíler ellen 
íródott, aki még gyerekeknek is tart 
ingyen kóstolót, egészen addig, 
míg a zenekar tagjai meg nem 
találják őt, mert akkor lesz ne¬ 
mulass. A This is Oi! a bandát ért 
rágalmakról szól, miszerint pró¬ 
bálják őket rasszistának beállítani, 
de ők csak patrióták. És hogy senki 
se mondja meg nekik, hogy kikkel 
játszanak, vagy hogy miről éne¬ 
keljenek, a politikailag korrekt 
szövegekkel pedig végképp ne 
áltassák a zenekart, meg ők csak 
zenélni szeretnének. Egyébként 
szerintük arról szól a brit Oi! 
színtér, vagy egy egyszerű koncert, 
hogy mindenki ott van, politikai 
nézettől függetlenül, és nem kez¬ 
denek verekedni csak azért, mert 
valakinek más a véleménye, hanem 
mindenki örül annak, hogy együtt 
vannak, mert ez tartja össze a 


színteret. A Paradise Prison az 
angol börtönrendszert bírálja, 
miszerint valakit lecsuknak három 
évre, de aztán kiengedik hét hónap 
múlva, vagy hogy aki élet¬ 
fogytiglanit kap, az ne jöjjön ki tíz 
év múlva jó magaviseletért, hanem 
tényleg maradjon bent örökké. 
Ezenkívül arról is énekelnek, hogy 
van Playstation 3 a komfortos cel¬ 
lában napi három étkezés mellett, 
sőt, végzettséget is szerezhetsz: az 
angol börtönök olyanok, mint sehol 
máshol a világon. Ezzel szemben 
ugyanis a Skinfull azt szeretné, ha 
bent szenvednének az emberek, 
nem még hogy jól is érezzék 
magukat a kellemes és hasznos 
elfoglaltságokkal. A We Haté You a 
legőszintébb szám (bár mind a hat 
dal nagyon őszinte és 
szókimondó), megszámolni se 
tudom, kiket említenek meg, akiket 
utálnak: a politikai korrektségről 
beszélőket, a politikusokat, a felső 
osztályt, a lehúzó főnököket, a 
hippiket, a számítógépes kockákat, 
a drum ’n’ bass rajongóit, a 
drogosokat, stb. Egyébként nagyon 
jó mindhárom versszak, kár, hogy 
az utolsó vége csak ismétlődés, és 
kár, hogy a refrént egyáltalán be¬ 
leírták, vagy hogy így írták bele, 
mert hihetetlenül nem illik a vers¬ 
szakok közé, és semmitmondó is. 

LOOKING POR TROUBLE 


Razzapparte - Briganti 

A 4. szám második interjúja a 
Razzappartéval készült, ez pedig a 
tavaly megjelent albumuk. Először 
a borítója tetszett meg, így ismer¬ 
kedtem meg a zenekarral, de a 
belsőben sem csalódtam. Bár a 
tizenkét szám vegyes képet mutat, 
szerencsére a kedvencek a hátán 
tudják vinni az egészet, így nincs 
gond vele. Vicces, hogy a kilen¬ 
cedik szám az „elköszönő” Outro , 











mert bár még van utána három 
szám, de az tekinthető a határnak. 
Hiszen az utolsó trió dubok 
tömkelegé, ami sose jött be, 
egyedül a Solitudine említésre 
méltó, tetszik a csordavokál, a 
gitár, de a többiről inkább ne 
beszéljünk. Azt sem értem, miért 
kellett másfél percben feldolgozni 
a Work Together-t , nem elég, hogy 
az Oppressed szinte mindegyik 
albumára ráteszi a számot, itt sem 
szabadulunk tőle. Nem lett olyan 
kiemelkedő, csak épp annyira, 
amennyire egyébként is alap sláger 
a dal. De a Vivi!, a Libertá , és főleg 
a Ti Odio a legjobbak. Még a 
himnusznak beillő Razza A Parte is 
elfogadható, de itt esztétikai 
gondjaim vannak, nem értem, 
miért kell máshogy írni a címet, 
mint a zenekar nevét, bár ez lehet 
csak azért szúr szemet, mert nem 
tudok olaszul, amúgy meg lehet 
magától értetődne. A Briganti kissé 
hasonlít az Atarassia Gröp munkás¬ 
ságára, lassú, sok benne az idegen 
szöveg (mikor valami öreg arc 
beszél benne), meg kicsit jamaikás 


is. A negatívumaitól eltekintve 
nagy rajongója lettem a bandának. 



Wiens No.l - Zügellos 


Az osztrákok 2009-es lemezére 
már az első számban sort kellett 
volna kerítenem, de valamiért ed¬ 
dig húztam. Nem azért, mert nem 
tetszik, épp ellenkezőleg, már 
kétszer sikerült látnom őket élőben, 
és meggyőztek, hogy van helyük a 
közép-európai közegben. Tetszik, 
hogy végig pörgős a lemez, és bár 
egy szót sem értek belőle, a 
hangulatuk azért magával tud 
ragadni: vagyis majdnem végig 


pörgős. Az egy tucat számból 
ugyanis a hatodik után következik 
egy lefagyás, a hetedik borzalma¬ 
san vontatott, szerencsére az azt 
követő Es war wie früher nagyot 
lendít a háttérvokáljaival, de az 
utána lévő Meine Weit csak szimp¬ 
lán nem jön be. A legnagyobb 
himnusz természetesen a 
Hooligans in Uniform , ami arról 
szól, hogy végül is a rendőrök a 
leggonoszabb huligánok, hiszen 
egyenruhában azt verhetnek, akit 
csak akarnak. A német nyelvterü¬ 
leten járatos arcoknak mindenkép¬ 
pen ajánlott a lemez a bécsi 
kollégáktól! 



Oi! Front - New BreecTs On The 
Move 


A horvát Oi! színtér szerintem 
nemcsak nálunk, de Európa többi 
részén is kevésbé ismert, ezen 
próbál segíteni egy új, fiatalokból 
álló zenekar, a sablonos nevű Oi! 
Front. Nem tudom, hogy pozití¬ 
vumnak, vagy negatívumnak szá¬ 
mítsam fel azt, hogy angolul 
énekelnek, a 14 szám közül egy 
sincs horvátul. Ez csak azért talány 
nálam, mert ha segíteni szeretnék 
az országomon, akkor mindenképp 
saját nyelven írnék dalokat, hogy 
az itt élők megértsék azt, amiről é- 
nekelek, ezáltal közelebb kerüljön 
hozzájuk az üzenet. Egyébként ze¬ 
neileg egy nagyon minimális al¬ 
bumról van szó, a dalok szinte 
végig ugyanúgy szólnak, emiatt 
nagyon nehéz kedvencet válasz¬ 
tanom, vagyis nem is próbálkozók 
vele. Egyszerűen annyira egybe¬ 
folyik az egész album, hogy csak 
nézek utána furcsa fejjel, hogy mi 
akart ez lenni. Ezzel nem azt mon¬ 


dom, hogy rossz a lemez, vagy 
hogy meg se hallgassa senki, de 
egy kb. 21 átlagéletkorú zenekarnál 
lesz ez még jobb is. _ 



8°6 Crew - Old Reggae Friends 

Kedvenc francia ska zenekaromról 
csak jókat tudok írni, és nem is 
szeretnék rosszat. A több mint 50 
perces műsoridő igen változatosra 
sikeredett, a korábban bevált 
szokásnak megfelelően itt is 
vannak lassú, első hullámos, és 
gyorsabb 2 Tone-nóták, ahogy a 
nagy könyvben meg van írva. 
Ugyanúgy egy kellemes, szolid 
ritmusú 2 Tone-nal nyitnak, mint a 
Bad Bad Reggae-n, és nagyon vic¬ 
cesek a srácok, hiszen két albumuk 
címében is benne van a Reggae 
szó, de közben ska-t játszanak. 
Talán nem árulok el nagy titkot, ha 
azt mondom, a gyorsabb számok 
jönnek be jobban, mint a lassúak, 
különösen az It’s time és a Jibbers , 
de az In the Shebeen is tetszik, a 
kissé Specials-ös billentyűjáték 
ellenére, s a címadó ORF is 
megfelelő. Elindulhatnának már 
egy európai turnéra! 

THE OPPRESSED 

Boots in the Air fesztivál, Győr, 2011. március 11-12. 

Januárban bombameglepetésként ért a hír, hogy sikerült 
leszervezni az Oppressed-et, és márciusban jönnek Győrbe. Az az 
érdekes, hogy egy pénteki napon tudtam meg, hogy lesz Hotknives 
Bécsben, és úgy voltam vele, hogy mindenképpen oda megyek, aztán 
másnap, szombat délelőtt jött a telefon, hogy Oppressed, pont aznap. 
Rövid ideig nagyon gondolkodtam, hova is kellene menni, de végül 
ájöttem, hogy ebből a buliból nem szabad kimaradni, mert ritkán 
van ilyen. És igazam is lett! Sok idő telt el azóta, hogy utoljára 
ekkora Oi! legenda járt nálunk, így épp itt volt az idő egy kis 
folytatásra. 

De azért ugorjunk az időben, elérkezett a koncert napja (itt 
jegyzem meg, hogy bár a fesztivál két napos volt, mi csak a második, 
szombati napra mentünk, így csak erről lehet itt olvasni), ami azért 
volt érdekes, mert aznap volt meccs is, amit nem sokkal azelőtt tettek 
át péntekről szombatra, amire nem tudtam elmenni. Egyik szemem 
sír, a másik nevet, mert ennek a meccsnek köszönhetően tudtam 
elmenni Győrbe, ha pénteken tartották volna a játékot, másnap nem 
— t iztos, hogy tudtam volna koncertre menni, mert haza kellett volna 
mennem. Micsoda taktikázások mentek... de végül majdnem minden jól sikerült. A koncert előtt egy igazi 
kis ivászatot terveztünk be, miszerint már a fővárosban lett volna egy kis kocsmázás, és jó hangulatban 
szálltunk volna fel a vonatra, de mint kiderült, az északkeleti régióból sokkal korábban indultak az emberek, 
ezért jobbnak láttuk, ha inkább hozzájuk csatlakozunk, minthogy a kezdés előtt nem sokkal érjünk Győrbe. 
Hárman indultunk Kelenföldről, ahol összefutottunk még két hatvani sráccal is, aztán a vonaton a Keletiből 
már jöttek hárman, és még felszállt valaki Tatán, így Győrbe egy szép kis kilencfős társaság érkezett meg, 
bár nem együtt ültünk, mert szombathoz képest tele volt a vonat (ez pont azért volt furcsa, mert előtte 
februárban Stomperre menet Győrig üres volt a vonat, és két héttel később szintén, de elvileg aznap 
munkanap volt a hosszú hétvége miatt, bár ki tudja), Tatabányáig állnunk kellett, és utána is csak egymástól 
távolabb voltak helyek. Persze nem ez volt a világ legnagyobb problémája. Odafelé még röhögtünk egy 
srácon, aki valahol Komárom környékén áll a vonat mellett a barátnőjét várva, Árpádsávos mintás 
pulóverben, málhazsákjában vízipipával. Egyébként egész úton ment a nézelődés, hogy találkozhatunk-e 
gyanús arcokkal, de beváltak előzetes jóslataim, miszerint senki nem fog „veszélyt jelenteni”. Győrben 
leszállva megérkezett a sörös-boros-jégeres brigád, és rögtön kaptam az infot, hogy a többiek már egy másik 
vágánynál vannak, épp osztrákokat várva. Velük együtt sétáltunk át az állomás melletti kisebb parkolóba, 
ahol is rövid tanácskozás után kiderült, hogy a több mint húszfős brigád egy része a város egy messzebb 
végében lévő kocsmába pályázik (ott már várták őket, szintén kb. ugyanennyien). Ez azért volt baj, mert aki 
volt már a Tatánkában, az tudja, hogy ott van rögtön a vasút- és buszállomás mellett, az aluljáróból feljövet 
az nem ér oda 2 perc alatt, aki részeg. így onnan, majdnem a hely elől kellett még elgyalogolni a több mint 
20 percre lévő kocsmához (már nem emlékszem a nevére, és nem is érdekel), mi hülyék meg mentünk a 
tömeg után. Persze azért ez is vicces gyaloglás volt, ahogy a kihalt győri utcákon sétálgat két tucat ember, a 
panelnegyedhez érve, a kis parkokon áthaladva pedig hátborzongató lehetett néhány deszkás srácnak, ahogy 
a lócákon hesszelve hirtelen feltűntünk. Mi mentünk elöl, még mindig megvan az a jelenet, ahogy az egyik 
arc a neki háttal ülőknek felénk mutat, hogy oda nézzetek... vicces látvány lehettünk. Amúgy nem volt 
bonyolult az út, mert szinte majdnem végig egyenesen kellett menni, és megvoltak a támpontok, hol kell 
befordulni, úgyhogy könnyen visszataláltunk. Ugyanis a keletről érkező vonatos brigád ahogy jött, úgy 
vissza is indult egy rövid pihenés után. (Itt kell megjegyezni, hogy két héttel később megtudtam, hogy az ott 
maradó több mint két tucat ember is megindult később a helyhez, rendeltek maguknak több mint egy fél 
tucat taxit, vicces jelenet lehetett, ahogy megtelik a kocsma parkolója autókkal, és beszáll 20 szkinhed.) 
Tovább tartott az út oda-vissza, mint amennyit összesen ott töltöttünk. Egyébként lassan kezdés volt, és az 
emberek egy részét érdekelte volna az első koncert, másrészt Miskolcról még nagyon sok bor volt a 








puttonyban (és nem kannás), bár abból nem sokat ittam, a Jégerből viszont annál többet, ami meg is látszott 
éjszakára. Mondjuk visszafelé kicsit eltévedtünk, vagyis egy másik úton jöttünk fel, és annyira kisodródtunk, 
hogy az az út már pont a Bartók Béla volt, ahol a Tatanka is található. Meglepődtem, hogy már az udvar 
bejáratánál lecseklcolták az embereket, és ott volt a jegyvásárlás, mert tavaly júniusban, mikor utoljára jártam 
az akkor még Red Rockét nevű helyen, egészen az ajtóig lehetett menni, bár most már a táskákat is 
megnézték, mert nem lehetett alkoholt bevinni. Ez szintén vicces volt, mert a beléptető arc mikor meglátta a 
bő két tucat fanzine-t a táskámban, igencsak elkerekedett a szeme, hogy mi van nálam, de felvilágosítottam, 
hogy pia nincs. Bent meg elkezdtem szétszórni a fanzine-eket, két koncert között a szünetekben ezzel telt az 
időm egy része. Azért megjegyeztem, hogy mi van akkor, ha én nem is a koncertre jövök, hanem a szintén az 
udvarban található szexshopban szeretnék vásárolni valamit, amit a BelfegOi! énekese egy nevetéssel 
nyugtázott (bár szombat este fél 7 körül nyil ván nem volt nyitva a bolt). 

Már játszott a Barleypop Kids, az udvarban állva épp 
kihallatszott a Fiatalok maradunk feldolgozása, aztán beléptünk, 
de egyelőre elég gyér volt a tömeg, jó, ha hárman táncikáltak a 
színpad előtt. Már itt kezdődött a játékidők lefaragása, a 
Testosteron Skinheads című dalát már-már illegálisan kellett 
utolsóként eljátszani, mert alig hagyták, a három perces szám 
amúgy is egy rövid másfél percbe lett belesűrítve. Következett a 
Dealer BT., akiknek a régi számaik új köntösbe helyezése nem 
nagyon tetszik, de koncerten sokkal jobban visszaadták a korábbi 
hangulatot is, bár itt sem volt még tömeg, de valami minimális 
pogó már beindult rájuk. Később hallottam, hogy volt egy részeg lány, aki a születésnapját ünnepelte, és 
annyira ittas volt, hogy bár ott tombolt Dealeren, a koncert után még feltette a kérdést, hogy mikor kezdődik 
már a Dealer BT... de legalább nem maradt le róla. A Wasted Youth fellépéséről túl sokat nem tudok írni, 
egész este kb. itt álltam legmesszebb a színpadtól, állítólag hardcore helyett visszakanyarodtak a streetpunk 
zenékhez, nos én ezt nem igazán vettem észre. Egyre több ember gyűlt már össze, a Warzone The Sound of 
Revolution feldolgozására pedig a tetőfokára hágott a hangulat, rögtön vagy hat ember ostromolta meg a 
mikrofont. Az dicséretre méltó a WY-tól, hogy nagyon együtt éltek a közönséggel, egy pillanatra sem 
zárkóztak el a singalong nótáktól. A Dühös Elvtársak koncertjéből sajnos elég keveset láttam, és nem is 
igazán emlékszem rá, szerintem valahol itt üthetett be az addig felhalmozott sörmennyiség, meg valószínű 
ekkor szabadultam meg még egy adag fanzine-tól. Annyira azért nem vagyok szomorú emiatt, mert láttam 
már őket élőben, és a jövőben is biztos lesz még rá lehetőségem, ezúttal így alakult. Róluk viszont elég sok 
videó készült, melyek közül hat fel is került a YouTube-ra. Ezután a BelfegOi! és a Linx koncertjei 
következtek, az Oppressed előtt egyértelműen itt voltak a legnagyobb megőrülések. Mindenhonnan azt 
hallom, hogy Linxen sokkal nagyobb volt a hangulat, de nekem pont hogy a BelfegOi! játéka jött be jobban. 
A Kocsmadalon már az első sorban álltam, és arra lettem figyelmes, hogy a refrénnél hirtelen megindul 
velem a tömeg a színpadra. Nem volt más választásom, én is fent termettem, hirtelen minden mikrofonnál 4- 
5 ember énekelt teli torokból, a koncert hangulata már-már megközelítette a tavalyi veszprémi poklot! Az új 
számok közül kb. kettőt játszottak, melyek annyira nem jöttek át, egyrészt mert teljesen ismeretlenek, 
másrészt kissé lassabbak is voltak, hajói vettem észre. Linxen pedig nem hogy egyszer-kétszer felment pár 
ember a színpadra, de volt egy srác, aki konkrétan megállt a színpad elején középen, és végig háttal a 
közönségnek, szemben a zenekarral élvezte a muzsikát. Itt azért már tényleg botrányosan sokan voltak fent, 
vagyis engem nem zavart, csak valahogy mégse éreztem a BelfegOi!-on tapasztalt megőrülést részemről. A 
cardiffiak egyébként már a színpad mellett álltak, onnan figyelték az eseményeket. Az énekes-gitáros 
hangszere néhány szám után egyszerűen elromlott, vagy mi lett vele, nem tudom, hogy ez a tömegnek 
köszönhető, vagy csak egyszerű technikai probléma, de ezután már csak énekelt. Végül következett az idén 
30 éves The Oppressed. Már elmúlt éjfél, fél 1-kor kezdtek játszani, tehát a hivatalos magyarországi koncert 
időpontja március 13. Itt jegyzem meg, hogy nem a zenekar kérésére nem lehetett felmenni a színpadra 
singalongolni. Ez a szervezők nagyon is logikus döntése volt: mindenki az Oppressed miatt jött, őket 
szeretné hallani, nem pedig azt, ahogy néhány részeg, énekelni nem tudó alak felmászik hozzájuk rekedt 
hangon dalolászni, ez szerintem teljesen érthető és elfogadható. Ismét sikerült befoglalni az első sort, bár a 
színpad olyan alacsony, hogy nem lehetett megállni egyenesen, mikor nyomtak előre, így kénytelen voltam 
fél lábbal betámasztani, hogy ne dőljek percenként a hangfalakra. Azt tudtam, hogy nagyon pörgős, sok 
dalból álló programmal készülnek, de ekkora dózisra nem számítottam. Szerencsére valaki lefényképezte a 
setlistet, így pontosan lehet emlékezni, mikor mi történt. Kb. két tucat szám hangzott el, de ezt úgy kell 
elképzelni, hogy szinte 0 szünettel, nagyon kevés közbeékelt, felvezető szöveggel, a számok szinte egymásba 
értek, és pont így kell csinálni, hatalmas buli volt. Szinte leírhatatlan, hogy több évi mp3-as hallgatás után 




egyszer csak az összes slágert, himnuszt és indulót élőben hallhatod szakadatlanul. Aminek külön örültem, 
hogy a néhány éve megjelent Football Violence EP-ről is játszottak két dalt, pont a legjobbakat, a címadót és 
a Rememberi. 

Habár egyébként is szinte minden dalt végigüvöltöttem a nézőtérről, a Football Violence-nél tényleg a 
megőrülés szélén álltam, vasárnap délután még rengetegszer meghallgattam a számot, és el se hittem, hogy 
én ezt éjszaka még élőben hallottam. Azért egy hátránya van a folyamatos slágerek játszásának, mire tényleg 
a kedvenceimhez értünk, mint a Work Together és a Skinhead Times , már kezdtem józanodni is, a sok éneklés 
után már valahogy nem ütött akkorát ez a két szám. Vagyis utóbbi igen, mert a koncert vége felé járt az idő. 
Az előtte kettővel játszott Victims pedig a koncert után került be a top dalok közé, a 83-as felvételt élőben 
hallva még jobban megszerettem, itt bizonyosodott be, hogy vannak számok, melyek bár stúdióban is 
megütnek egy szintet, de előadva rögtön jobban fog tetszeni. A Cum On Feel The Noize után természetesen 
vissza lett tapsolva a zenekar, és Roddy immár gitár nélkül adta elő az utolsó számot, ami még egy 
feldolgozás volt, a Monkey Mán. Egyébként nagyon nehéz szavakban leírni, hogy milyen volt az egész 
koncert, ezt ott kellett volna látni, nem mindennapi élmény volt. Mindenki bánhatja, aki nem jött, a színtér 
apraja-nagyja megjelent, nem voltam még olyan koncerten, ahol ennyi ismerőssel találkoztam volna. És 
ezúttal úgy sikerült egy legendát elhozni, hogy klubbuliban léptek fel, nem egy nyári fesztiválon, amivel 
talán nem árulok el nagy titkot, hogy az ilyen fellépéseken sokkal jobb a hangulat, mint a fesztiválos 
nagyszínpadokon. Az Oppressed végig nagyon közvetlen volt, a backstage-ben minden gond nélkül lehetett 
velük beszélgetni, a közös fotókat egy pillanatra sem utasították vissza, így elég sok készült velük. 

A koncert után visszatért az élet a normális kerékvágásba, továbbra is fanzine-októl szabadultam meg, és 
valahol itt következhetett az, hogy egyet úgy adtam el, hogy nem emlékszem, ki vette meg. Aztán még egy 
elég ritka dolog történt velem, amit szintén a véremben felgyülemlett alkoholszint mennyiségének 
„köszönhetek”, nevezetesen, hogy egy veszprémi ismerősömmel történő beszélgetés és sörözés közben 
egyszerűen úgy sikerült egy kisebbet hányni, hogy utána folytattam tovább az ivást, ez utóbbi momentum 
valahogy ki szokott már ilyenkor maradni. Az első vonat indulásáig tartott még az evés-ivás, hazafelé kissé 
átalakulva, de ismét kilencen vágtunk neki az útnak, bár a fővárosig már csak hatan mentünk. Elvileg 
csatlakoztam volna az egy óra múlva a Keletiből induló vonathoz, ahova egy órával utánunk indultak 
Győrből az északkeleti kollégák, de visszaérve a szobába inkább ledőltem aludni. Őszintén szólva nem 
bántam meg, hogy végül mégis az itthon maradás mellett döntöttem, és nem mentem Bécsbe, a színtér egy 
nagyon különleges és ritka hétvégéje volt ez, melyből lehetne sokkal több. Szerintem megközelítette a 2006- 
os és az azelőtti hazai Oi! koncertek színvonalát, bár azokon még nem vettem részt. Köszönet az AORA 
Crew-nak, hogy létrehozták ezt az estét, még sok Boots in the Air fesztivált Győrbe! Oi! 

Radical Roots 12. megjelenés: 2010. május rootforboot@freemail.hu 1000 Ft 

A legutóbbi RR 64 oldalasra sikeredett, ez a magyar szkinhed fanzine-ok legtöbb kiadást megért, immár 
külföldön is jól csengő márkaneve. A feltámadás, a 10. szám óta angolul is olvashatók az interjúk, ezért 
vonzza az határon túli tőkét. Mióta tavaly megjelent három új szám, a korábban több rovatot is érintő fanzine 
lekorlátozódott az interjúkra, a fanzine- és lemezajánlókra. Itt viszont igen bőséges kínálattal találkozhatunk, 
13 (!) külföldi (pl. Slick 46, Reazione, Albert Fish, Rough Stuff stb.) és két magyar (BelfegOi! és Linx) 
zenekar interjúja olvasható, ez teszi ki a fanzine gerincét. Előbbiek közül a Clichés és a Cani di Birra 
válaszai tetszenek legjobban, míg utóbbiakat azért jó olvasni, mert a magyar színtér feltáratlan múltjából 
mindig csepegtetnek egy-egy kis információt, így olvashatunk a BelfegOi! énekesének skorpiójáról, hüllőiről 
és ízeltlábúiról, vagy az R.J.-t ért rosszindulatú pletykák magyarázatáról a Linx megvilágításában. Egyetlen 
problémám, hogy a tördelést még nem sikerült 100%-osan belőni, sokszor egy-egy kép miatt a hosszabb 
szavak új sorba kerülnek, ami után nagyon széthúzósak lesznek a sorok, ezeket orvosolni lehetne egy-egy 
kötőjel beszúrásával, de ez legyen a legnagyobb bajom. A fanzine-hez két CD is beszerezhető, egyik a RR 
válogatáslemeze, másik pedig az amerikai Brown Bag Records válogatása, melynek kézhetvételekor 
felmerül bennem a kérdés, hogy vajon azért kapjuk barna papírcsomagolásban, hogy ha nem tetszik a lemez, 
belehányhassunk?! 

No Bollox Just Oi! 3. megjelenés: 2010. május www.oioioi.ro 5€ 

A román fanzine mind tartalomban, mind kinézetben az európai fanzine-ok krémjébe tartozik. A 88 oldalas 3. 
szám húsz interjút tartalmaz, ami borzasztó nagy kapcsolatrendszert és sok munkát jelent. Itt kell 
megjegyezni, hogy nemcsak zenekarokkal (Traditionals, Skinfull, Section 5, Disdainful, Corps, hogy csak 
néhányat említsek) készültek beszélgetések, hanem például kutyatenyésztővel is, aki amstaffokkal 
(American Staffordshire Terrier kutyafajta) foglalkozik, s a fanzine szerkesztőcsapata szintén nagy 
szerelmese ezeknek a kutyáknak. De készítettek az angol Negative Reaction fanzine szerkesztőjével is 
interjút, aki idősebb kora miatt az angol színtér számos kulisszatitkába enged bepillantani. Kedvenc rovatom 
az Oi! The Counseling, ahol Dr. Oi! és Dr. Sturla látja el tanácsokkal a pácienseket (melyek szerintem 
fikciók, csupán az olvasók szórakoztatására lettek kitalálva, de ettől függetlenül élvezetes olvasni). 

Anti-Hippie 6. megjelenés: 2010. ősz oibootboy@hotmail.com 5€ 

Bő két év szünet után látott napvilágot a finn fanzine legutóbbi száma. Arról híres, hogy bár szerkesztője ezt 
egy szkinhed és Oi! fanzine-nak alkotta meg, nyitott más irányzatok felé is. Ezúttal például egy két oldalas 
cikket olvashatunk a crust mint műfaj kialakulásáról, gyökereiről és létezéséről. Természetesen itt is az 
interjúk dominálnak: Rebelion, Aires and Graces, The Riót, The Bubbles, Rust stb. A 2009-es tampere-i Last 
Resort koncerbeszámolójából kiderül, hogy a manapság felkapott Wrongdoers zenekar nem épp józan életű: 
a koncertjükön megállás nélkül ment a karlendítés, és a You'll never be one of us című számukat a SHARP - 
oknak, a RASH-oknak és az anarchistáknak küldik, mi szerint sosem fognak közéjük tartozni. 
Bemutatkoznak kiadók és mailorderek, olvasható az SS-Kaliert orosz turnériportja, továbbá a szokásos 
írások fanzine-okról és CD-kről. A kiadványhoz 21 számból álló válogatáslemez is jár. 

Subculture Spirit 3. megjelenés: 2011. február subculturespirit@hotmail.com 5$ 

Aki nem tudná, ezt a profi minőségű kanadai fanzine-t Jenny Woo, Kanada első számú szkinhed lánya készíti 
párjával együtt. A fenti megállapítást azért két helyen támadnom kell, egyik a papír mérete, mely szerintem 
túl magas a szélességéhez képest, a másik pedig a sok helyen érdekes tördelés, igaz, az angolban nehezebb 
elválasztani, állítólag nem is léteznek rá szabályok, úgyhogy nem tudom, ezen hogyan lehetne egyébként 
segíteni. Tetszik, hogy a szokásos interjú-blokkot (ezúttal The Agitators, Resistance 77, Lammkotze, Rust, 
Sydney Ducks, Out of Order, Condemned 84, Orgullo Sur) próbálják érdekes cikkekkel kiegészíteni, ez most 
például bakelitek tisztításából, glam rock/glitter rock zenekarok bemutatójából és a montreáli színtér 
leírásából áll, de a szokásos review-rovatok (fanzine, CD, LP, EP, DVD) is felsorakoznak a listán. 









Informátorom lakóhelye Alberta tartomány, ami az 
ország nyugati felében található. A púnk, Oi! és 
hardcore zenekarokat együttvéve kb. nyolc banda 
található a területen, ami a lakosságszámot 
figyelembe véve jelentős mennyiség. Főleg Calgary 
és Edmonton városai azok, ahova a színtér tömörül 
Albertéban. E két településen két-két púnk és reggae 
koncerteknek otthon adó helyiség számít, amivel már 
Budapest is megelégedne. Ehhez hozzá lehet még 
venni három edmontoni, és két calgary-i lemezboltot, 
továbbá három, kifejezetten utcai ruházattal (Ben 
Sherman, Fred Perry, Warrior Clothing) foglalkozó 
helyet, tehát minden megvan ahhoz, hogy egy 
egészséges színtérről beszélhessünk. 

A nemrég megszűnt bandák közül csak egyet 
említenék, az Alternate Actiont Kanada nyugati 
csücskéből. 2008-ban jelent meg a Thin Line nevű 
lemezük, ami tulajdonképpen egy antológia a korábbi 
bakelitekből (7”, 10”, split...), és azoknak hasznos, 
akik lecsúsztak a kis példányszámú lemezekről. 
Végleg megszerettették velem zenéjüket olyan dalok 
segítségével, mint a Dead End Street , a Keep 
Running és a We're Nőt Like You. A feloszlással 
szerencsére nem vesztettünk el mindent, mert a tagok 
egy része más zenekarban folytatja pályafutását, így 
biztosan fogunk még hallani róluk a jövőben. 3 éve 
még a Bad Mannerszel is sikerült fellépniük. 



A harmadik színtérbeszámolóban elhagyjuk Eu¬ 
rópát, és átutazunk az óceánon túlra, hogy be¬ 
pillantást nyerjünk a kevésbé ismert kanadai 
színtérbe. Őszintén szólva ezekről a bandákról 
elég kevés online információ található. Persze 
felkereshettem volna magukat a zenekarokat is, 
de a Külföldön rovat általában saját kútfőből 
táplálkozik anyaggyűjtésre koncentrálva, más 
emberek bevonása nélkül. Ennek ellenére volt 
egy segítőm, de ő is csak neveket mondott, hogy 
kiket is érdemes a kanadai színtér részeként 
említeni, sőt, kérésem ellenére linkeket sem 
adott közre. Jó hír viszont, hogy a rovat 
újraélesztése a következő számban is folytatódik, 
és Eszak-Amerikában maradva az Egyesült 
Államokban kialakult szcéna kerül majd 
terítékre. Addig is olvassátok a kanadai részt. 



A másik említésre méltó település Montreal, ami 
Kanada keleti részén fekszik, az ország második 
legnagyobb városa a maga több mint másfél millió 
lakosával. Itt négy olyan lemezbolt van, ahol a púnk, 
Oi! és hardcore kedvelői biztosan megtalálják a 
maguknak való zenét. 5 koncertterme és 3 ruházati 
boltja szintén irigykedésre adhat okot. 

Innen származik a legismertebb kanadai Oi! 
banda, a The Prowlers, akiket a magyar közönség is 
láthatott 2004-ben Budapesten, európai turnéjuk 
egyik állomásán. Idén tavasszal tértek vissza a 
kontinensre, márciusban német turnén jártak, 
júniusban pedig Mexikóban zenéltek, ahol a képek 
alapján egy-egy koncerten embertömegek fogadták 
őket. Népszerűségük egyrészt az erőteljes daloknak, 
másrészt annak köszönhető, hogy 1998-ban 
alakultak, így eddig az nem hallhatott róluk, aki nem 
akart. Érdekes, hogy az elmúlt 13 évben csak egy 
nagylemezük látott napvilágot, utolsó kiadványuk 
pedig a 2003-as Chaos in the City MCD, noha van 
egy koncert DVD-jük az Oppressed-del, illetve a 
német Produzenten Dér Froide-dal hamarosan 
kiadnak egy splitet is. Aki pedig látta a Skinhead 
Attitűdé című filmet, az tudja, hogy abban is 
szerepelnek, talán ennek köszönhető, hogy nagyobb 
hírnévre sikerült szert tenniük. 







A The Rookers szintén egy keleti városból, 
Ottawából származik. Rancor And Restitution 
címmel 2006-ban hozták ki első nagylemezüket, 
aminek nagy része a munkásosztályról, és a kemény 
munkáról szóló dalokból áll. Elvileg folyamatban 
van második albumuk kiadása a Longshot Musicnál 
(érdekesség, hogy a ma már Kaliforniában székelő 
kiadó eredetileg Kanadából származik, akkor még 
punkrock disztróként kezdte működését), de a 




A The Borderguards mostanában el van tűnve, 
bár ígéretük szerint valami fog majd történni. Már az 
is furcsa volt, hogy tavaly nyáron lemondták 
előzenekari ténykedésüket a Business előtt. 8 számos 
The Borderguards névre hallgató CD-jükön kívül 
nem sok mindent termeltek 


Érdekes, hogy Kroovy Rookers néven is létezik 
egy banda Kanadában. Itt lett új tag informátorom is 
gitáros poszton, akiről meg lentebb szó lesz. Állítása 
szerint tradicionális Oi!-t játszanak, Hurry Up And 
Wait címen jelent már meg EP-iük. 



Az említett személy Jenny Woo, aki a kanadai 
színtér legaktívabb tagja (hűen a rovat 
hagyományaihoz, ismét „női zenekarral” zárom a 
cikket). A Kroovy Rookers előtt is voltak bandái, a 
The Pervs és a The Gun Bunnies. Tiszteletre méltó, 
hogy lány létére rengeteget tesz országa Oi! 
zenéjének népszerűsítéséért. 


A Jenny Woo Oi! Project egyszemélyes 
akusztikus projektet jelent, ahol Jenny gitározik, 
legtöbbször saját számokat, de Oi! slágereket is 
átdolgozott akusztikus formában. Ötszámos demója, 
az Acoustic Oi! után idén jelent meg első 
nagylemeze, az Alberta Rose, ami 12 számot 
tartalmaz, melyek között vannak tradicionális Oi! 
dalok is, ahol a Kroovy Rookers legénysége volt 
segítéségére a többi hangszer rögzítésekor (a We 
don't need their respect kissé Deadline-hangzású, a 
női énektől elolvad az ember). Jenny rengeteget jár 
Európába, idén májusban a Randale Meetingen is 
fellépett, s szeptemberben újra Németországban ad 
koncertet. A legenda szerint tavaly Endless 
Summeren is találkozhattunk vele, s kevesen tudják, 
de néhány éve az öreg kontinensen tett egy hónapos 
látogatásakor négy napot Budapesten töltött, ahol 
bele is botlott egy Oi! Mates koncertbe, amit kevés 
ember és rossz hangosítás jellemzett. 




í Pour 4 disques ^ 
achetés du mérne 
support (CDs, LPs ou 
EPs), I production BDS 
de votre choix vous est 
offerte í 


Jövő májusban pedig nemcsak egy napos 
koncertekre repül át hozzánk, hanem végre európai 
turnéra érkezik, melyet a hazai illetőségű Scampkid 
Records szervez számára. De ne szaladjunk ennyire 
előre, idén ősszel split lemezt ad ki a holland 
Dischargerrel, és ha azon is csak új dalok fognak 
szerepelni, akkor kijelenthető, hogy Jenny nagyon 
termelékeny a szövegírás tekintetében. 

Ő szerkeszti a Subculture Spirit fanzine-t is, 
melyről előző cikkemben már volt szó. És hogy egy 
kicsit a bulvár területére is rákanyarodjak, el kell 
keserítenem minden hódítót és titkos hódolót, Jenny 
ugyanis boldog párkapcsolatban él. 
















RAZZAPPARTE 

Az 1995-ben alakult olasz zenekarra tavalyi Briganti című albumuk kiadása után figyeltem fel, és hamarosan 
a Barkókefe kedvenc zenekarai közé került. Kérdéseimre az énekes, Flavio válaszolt. Tuscia Oi! 


Ami rögtön feltűnt a Briganti hallgatásakor, hogy 
dub számok is felkerültek rá. 

A zenekar néhány tagja a reggae nagy rajongója, 
illetve ennek altípusait is szeretjük, például a dubot. 
A római Raged Stúdióban Mr. Sk szintén dub fan, 
úgyhogy megkértük, hogy remixelje néhány 
számunkat, melyek felkerülhetnek a CD-re. 
Elégedettek vagyunk a munkával, még azoknak is 
tetszett, akik nem szeretik a reggae-t. Egyébként Oi! 
zenekarnak tartjuk magunkat, egyrészt az attitűdűnk 
miatt, másrészt pedig azért, mert főleg ez a zenei 
stílus hatott ránk, de nyitottak vagyunk a punkrock, a 
hardcore, a metál, illetve a főik stílusok felé is. Az 
eredeti Oi! mottóban („Have a laugh, have a say”) és 
a spirituszban hiszünk, ami a korai Oi! 
válogatáslemezeken mutatta meg, hogy ugyanazzal a 
közönséggel különböző viselkedési formákat, és 
vegyes hangzásvilágot lehet megszerettetni. Nem 
szeretnénk a korai 80-as évek bandáinak másolatai 



Mondanál néhány szót a Servi O Ribelliről? 
Olvastam, hogy ez egy régi olasz SHARP szlogen, 
de mikor lett kitalálva, és mi ennek a története? 


A Servi O Ribelli azt jelenti, hogy Szolgák vagy 
Lázadók, és jól olvastad, tényleg régi SHARP 
szlogen, kb. a 90-es évek elejéről származik. 
Akkoriban sok skinzine, SHARP-találkozó és 
-koncert, zenekar, rádióműsor működött nálunk. Van, 
aki szkinhed, van, aki nem, de mindannyian 
ugyanazért küzdünk: szembe kell szállnunk a 
rasszizmussal a színtéren, és el kell távolítani azokat, 
akik csak politikai célokból követelik a szkinhed 
nevet. Egyébként attól, hogy még vannak SHARP 
csoportok Olaszországban, tulajdonképpen nem 


beszélhetünk SHARP Italiáról, megszűnt ugyanis 
létezni szervezeti formájában, amiatt, hogy még 
mindig megvannak ezek a redskin vs. apolitikus 
viták, ami komplett marhaság, és semmi köze az 
eredeti SHARP-hoz. A Razzapparte szkinhed tagjai 
nem tartják magukat sem redskinnek, sem 
apolitikusnak, s bár érdeklődtünk az aktív politika 
iránt, azt sosem kevertük bele a szubkultúrába. 
Szintén visszautasítjuk a SHARP jelzőt, habár régen 
a SHARP Viterbo szekciójához tartoztunk. Mi csak 
szkinhedek vagyunk, akik antirasszisták. Megvannak 
a saját politikai nézeteink, de nem értünk mindenben 
egyet egymással. Szeretünk olyanoknak is játszani, 
akik nem érdeklődnek a politikai iránt, mindaddig, 
míg nem barátkoznak nácikkal. 

Mutasd be városodat, Viterbót! És nemcsak a 
színtér érdekel, hanem bármi, amit el szeretnél 
mondani! 

Bár Viterbo nem egy nagyváros, a középkorban 
fontos szerepe volt. Kulturális és történelmi régiónk 
Tuscia, Etruria déli része, de jelenleg egy Lazio nevű 
adminisztratív környékhez tartozunk, melyet pusztán 
Róma előnyei miatt alakítottak ki. Lazióhoz tartozni 
azt jelenti, hogy nem igazán tudsz a turizmusba, és 
egyéb gazdasági dolgokba befektetni, mert minden 
forrás és figyelem Róma felé irányul. Az eredmény: 
érzelemmentesség az identitás körében a tusciai 
emberek között, valamint magas munkanélküliség. 
Szerintem környékünk színtere nagyon jó. Két 
egyesülésünk van: a Tuscia Cián (Viterbo 
tartományból) és a Laida Provincia Crew 
(ugyanennek a déli része, valamint Róma tartomány 
északi területe). Mindketten nagyon aktívak, 
Oi!/punk/hardcore koncerteket szerveznek, s zenéket 
is kiadnak. Olyan bandák vannak a környéken, mint a 
FAVL, az Assedio HC, a Neid, a Gli Ultimi, az 
Automatica Aggregazione stb. 

Sok olasz Oi! zenekar kisvárosokból (Verona, 
Savona, Carbonia, Viterbo) származik, és ott van 
a Rough Torinóból. Mi az oka, hogy a 
nagyvárosokból (Milánó, Róma) nem lehet egy 
banda nevét sem hallani? 

Ha másokat is megkérdezel, biztos nem ezt a választ 
fogod kapni, de szerintem a kisvárosok tartják 
életben a színteret, a nagyvárosok alszanak, de nem 
igazán lehet megmondani ennek fő okát. 



Van egy dalotok a casualekről. Miről szól ez? 
Közietek is van casual? 

Egyikünk sem az. Miután elolvastam néhány regényt 
erről a kultúráról, írtam meg a számot. Szerettem 
volna tisztelettel adózni nekik, hiszen a szkinhedek is 
hozzájárultak ahhoz, hogy a casual létrejöjjön. A 
szöveg azokról a bőrfejüekről szól, akiknek 
elsődleges érdeklődési körük a futball, és azért 
változtatták meg kinézetüket, hogy elkerüljék a 
szigorú biztonsági intézkedéseket, átkutatásokat. 
Egyébként nincs sok közünk hozzá. Néhányan 
szerettük a focit, van, aki még most is, de nem ez a 
legfontosabb számunkra. A Casuals az egyetlen ilyen 
számunk ebben a témában. És még akkor íródott, 
mielőtt kirobbant volna ez a nagy casual őrület 
nálunk. 

Ma már pont az van, hogy a casualeket könnyű 
kiszúrni a tömegben, mert ugyanúgy öltözködnek. 
Szerintem nem értik a lényeget. Csak a divatot 
követik, néha politikai (szélsőjobboldali) okokból. 
Tehát nem vagyunk casualek, soha nem is leszünk, 
bár tiszteljük a régi generációt, ismerjük is néhány- 
ukat. Egyébként városunkban egy casual sincs. 

Mondj néhány szót új felvételeitekről, a Tuscia 
Oi!-ról és a Brigantiról! Hogy lehet, hogy 8 
hónapon belül két CD-t is kiadtatok? 

A Briganti eredetileg 2009-ben készült el, de kiadásra 
csak 2010-ben került. A címadó dal banditákról szól, 
akik a tusciai erdőkben éltek. A Ronnie Biggs egy jól 
ismert modern kori banditáról szól. A többi szám a 
munkanélküliséget és a növekedő szegénységet 
mutatja be, valamint azt, hogy a kormány és a média 
hogyan áll ehhez. A borítót pedig egy híres mexikói 
szkinhed rajzoló, Chema Skandál készítette. 
Egyébként szerettük volna a 15 éves fennállásunkat 
(1995-2010) megünnepelni, és bár 2010-ben jött ki a 
Briganti, úgy döntöttünk, hogy kiadunk még egy 
MCD-t Tuscia Oi! címmel. Ezúttal nincs dub, viszont 
hűen kultúránkhoz és történelmünkhöz (elég a címet 
megnézni) főik betétek is vannak a számokban, s 
néhány dalszöveg helyi nyelvjárásban lett 
felénekelve. 

Hogyan merült fel a nevetek az Anfibio 
Recordsnál? 

Christian, az Anfibio vezére régi barátunk. Szeretjük 
az őszinteségét, a munkafolyamatát. Ez a fő kiadónk 
a 2003-as Servi O Ribelli óta, bár azóta dolgoztunk 
kisebbekkel is, mint a korábban említett Tuscia Cián 
és a Laida Provincia Crew, de vegyük számításba 
saját kiadómat, a City of the Deadet is. 

Mit jelent a Razzapparte? A Razza A Parte című 
dalban pedig egy rövid filmrészlet is található. 

Azt jelenti, hogy különálló fajta. Ez kapcsolódik az 
olyan korai Oi! jelzőkhöz, mint a new breed. A film, 


amiről beszélsz, az 1993-as Tökéletes világ. A 
jelenet, mely a Razza A Parte intrójául szolgál, mikor 
Butch Haynes (Kevin Costner) rátámad a férfira, aki 
korábban a saját fiát verte. A gyerek anyja próbálja 
nyugtatni Haynest: „Ne bántsd! Megértelek, jó ember 
vagy!”, mire Butch így felel: „Nem vagyok se jó se 
rossz, én egy különálló fajta vagyok!” Nem vagyok 
biztos benne, hogy pontosan így van az angol szöveg, 
de szerintem érted a lényeget. 



1995 óta sok minden történt veletek. Hogyan 
foglalnád össze az elmúlt évek tevékenységeit? 

Végig aktívak voltunk, szerintem mi vagyunk az 
egyetlen olyan olasz Oi! banda, akik megszakítás 
nélkül működtek. A korai szakaszban az volt a fő 
bajunk, hogy gyakran változott a felállás, főleg a 
dobos. Továbbá sokat dolgozunk, ami nem engedi, 
hogy több napra is távol legyünk. Ez az oka, hogy 
nem turnézunk, és csak egyszer játszottunk 
külföldön. Mindezek mellett elégedettek vagyunk a 
bejárt úttal, a zene és a szöveg fejlődésével. Legjobb 
élményünk, hogy sikerült egy színpadon játszani 
kedvenc zenekarainkkal, mint a Cockney Rejects, a 
Klasse Kriminale, vagy az Adicts. Szeretnénk több 

Felkerültetek a Roma Hardcore válogatásra 
SPQR Skins and Punks című dalotokkal. Miről 
szól ez a szám? A magam részéről inkább a 
Spartacus-féle rabszolgafelkelés, mint az SPQR 
pártján állok. 

Mi is jobban szeretjük Spartacust, és nem tartjuk 
magunkat az SPQR részének. A római srácok igen, 
ami szerintem rendben van, mert az az ő történelmük, 
legyen az jó vagy rossz. Mi etruszkok vagyunk, nem 
rómaiak. Megvan a saját történelmünk, a saját 
szimbólumaink. Csakugyan egy különálló fajta 
vagyunk, hehe! A válogatást, amit te említesz, 
néhány római arc állította össze, ezzel szerették volna 
nemtetszésüket kinyilvánítani a hírhedt NSHC 
zenekarok ellen, így felkértek minket is, hogy 
szerepeljünk rajta. Örülünk neki, hogy részt 
vehettünk az üzenet terjesztésében, de fogalmunk 
sem volt róla, hogy Roma Hardcore lesz a címe. 
Hiszen jó néhány banda (beleértve minket) nem is 
római. 




Van egy olasz film, a Miracle at St. Anna, ami a II. 
világháborúban játszódik Olaszországban, ahol 
amerikai Buffalo katonák harcolnak olaszok és 
németek ellen. Láttad a filmet? 

A rendező, Spike Lee rengeteg negatív kritikát kapott 
a filmmel kapcsolatban. Ez annak köszönhető, hogy 
nagyon erős a revizionista (pro-fasiszta) mozgalom 
országunkban, akiket egyrészt a kormány fasiszta 
része, másrészt az utcai nácik is támogatnak, és mivel 
a film sok meg nem történt elemet is tartalmaz a II. 
világháború igazi, tragikus világában, így Lee nem 
igazán segítette az antifasiszta nézeteket. Megértem, 
hogy nem akart tiszteletlenül bánni az antifasiszta 
partizánokkal, még egy magyarázó szöveget is 
illesztett a film elejére, hogy tisztázza álláspontját. 
De ha én rendező lennék, és a fekete amerikai 
katonákról készítenék filmet, nem így csinálnám. 
Jobban beleásnám magam a helyzetbe, amibe 
kerültek, amit Spike Lee nem tett meg, ahogy nem 
értette meg a negatív kritikák természetét sem. És 
nem tennék kitalációkat egy olyan valós tragédiába, 
mint ami St. Annánál történt. Emellett nagy Spike 
Lee-rajongó vagyok, és kedvelem legtöbb filmjét, de 
a Miracle at St. Anna nem tartozik közéjük. 

A történet gyenge, a karakterek nem elég mélyek. 
Valahogy nem a legjobb filmje. 

www.razzapparte.net 



Próbáltatok már angol nyelven is dalokat írni? A 
Work Togethert feldolgoztátok, de játszotok más 
számokat is zenekaroktól? 


Néhány korai munkánkban voltak angol szavak, de 
aztán hamarosan olaszokkal helyettesítettük őket. 
Nem gondoljuk, hogy természetes lenne a saját 
realitásunkról más nyelven énekelni. Olyanokat 
klasszikusokat dolgozunk fel, mint a Lavaro (Nabat), 
a Chaos (4-Skins), a Dirty púnk és a Career 
Opportunities (Clash). 

Tervek a jövőben? 

írjuk a számokat, de még azt se tudjuk, hol és min 
lesznek kiadva. Meg még kész sincsenek. Az év vége 
előtt környékünkön is, és Észak-Olaszországban is 
koncertezünk. Köszönjük az interjút, vigyázz 
magadra és tartsd a szavad! 


16 years of alcohol (2003) 

írta és rendezte: Richard Jobson | főszerepben: Kevin McKidd | magyar cím: Az alkoholista 

3zt a nyolc éves filmet igen kevesen ismerik, és szkinhed körökben is 
|alacsony népszerűségnek örvend. Ez egyik oldalról érthető, a másikról 
fiszont nem. Mert rendben van, hogy csak a film első fele értékelhető 
Ibőrfejű szempontból, de amit ott látunk, az csillagos ötös. A rendező egy 
ún. Mechanikus Narancs 2-t szeretett volna készíteni: bizonyos 
“jeleneteket ugyanott vettek fel, mint Kubrickék: a sötét aluljáróban. Ezen 
kívül a ruházat is majdnem megegyezik, a fehér alapot kiegészíti a 
szkinhed viselet, Fred Perry, Madness-napszemüveg, ezúttal piros a 
bakancs, és vannak különféle ingek, valamint fekete crombie is. 
Egyébként a történet Edinburghban játszódik a 70-es években. Azt kell 
mondjam, hogy az évtizedre is nehéz következtetni, egyedül a 

( ^lemezboltban megjelenő új zenék adnak támpontokat, melyet a 
főszereplő, Frankié hallgat. A bonyodalmak itt kezdődnek, amikor 
bandájával betéved, és megismerkedik az eladólánnyal, Helennel, akiben egyébként semmi extra nincs, 
teljesen átlagos lány, de Frankie-nek mégis felkelti az érdeklődését. Az ő hatására változik meg, amiben 
persze szerepe van a Mechanikus Narancsban már látott modellnek: a túlságosan zsarnoki bandavezér ellen 
előbb-utóbb fellázadnak. A négyfős társaság minden tagjába extrém módon beleivódott az ultraerőszak, de 
ők megmaradnak az ivás és a verekedés szintjén, legnagyobb problémájuk az, ha a kocsmáros nem szolgálja 
ki őket, vagy ha a tánctéren a lemezlovas lekeveri épp aktuális skinhead reggae számukat (a jelenetben a 
Skinhead a bash them szól, a főszereplő kedvence pedig Desmond Dekker). A filmben egyáltalán nem 
találkozunk a rasszizmus tárgykörével, vagy bármi egyéb, zavaró dologgal, ezért is ajánlott a megtekintése. 
Egyetlen negatívuma a második felében kialakuló érzelmi szál, ami kissé más irányba tereli a cselekmény 
fonalát, de tökéletes képet kapunk a 70-es évekbeli skót fiatalokról és az ultraerőszak továbbéléséről. 



Rudeboys be ready! 

2011. március 26. Szombathely 


Bő másfél év késéssel ugyan, de márciusban végre sikerült bepótolnom a számomra balszerencsés okból 
kimaradt dunai Offenders-koncertet. Szerencsére nem volt szükség külföldre utazni, bár így is elég nagy 
távolságot kellett megtenni, de erről később. 

Már nem is emlékszem, hogy mikor hallottam először a buliról, de az biztos, hogy február elején már 
biztossá vált az időpont és a hely, így csak szurkolni tudtam, hogy ezúttal ne jöjjön közbe az az eset, mint 
anno 2009-ben, és bár egy hajszálon függött, hogy még egyszer megtörténjen, végül nem következett be és 
útnak tudtam indulni Szombathelyre: a fővárosból ketten vonattal, és már itt elkezdtem betáplálni az egyre 
növekvő söradagokat. Győrbe érkezve még az autóval való továbbindulás előtt végre én is meglátogathattam 
a híres-hírhedt Krigli nevű helyet, ahol szintén becsúszott még egy sör. Aztán irány Szombathely, de előtte 
még Csornán teszkóztunk, ahol további söröket vásároltam, tehát mire elértem volna a helyre, már többet 
ittam, mint kellett volna. A legjobb az egészben az volt, hogy a vaskarika.hu online magazin játékában soha 
nem látott szerencsémet felvillantva nyertem két jegyet (szerintem ez annak köszönhető, hogy kb. senki nem 
vett részt a játékon, hiszen nem volt azért olyan nehéz a kérdés), így ketten ingyen juthattunk be a koncertre, 
és hát ki is kapja a másik jegyet, mint a legtávolabbról érkező rajongó (Szentes-Szombathely), ezen nem is 
volt vita. Az országnak ennek a régiójában még sose jártam, ezért sajnálom is, hogy már csak sötétben értünk 
oda, de még így is korán, hogy ne kezdődjön semmi. A hely egyébként jó nagy, és mint kiderült, két terme is 
van, két éve a másikban volt a Hotknives-buli, most a kisebben (?) az Offenders. 

olaszok egyébként eléggé gyér disztróval érkeztek, meg akartam venni az új 

1" I 11 d i T | \ T ^^albumukat bakeliten, de csak a régi kislemezeket hozták, és egy adagnyi CD-t, ez 
— A Ai j | \ TTlUtóbbi kell a halálnak... hogy egy kis összehasonlítással éljek: 2 éve sokkal többen 
1 ^ 1 1 I M m I vottak a koncerten, pedig akkor is volt helyi zenekar. Igaz, az a Tizenhét volt, most 
pedig a The Three Teadies játszott, de azért szomorú, hogy kevés embert érdekel 
jegy ilyen buli. Ebben talán közrejátszik, hogy a stílusokra nem figyelő, egyébként 
elyi koncerteket látogató fiatalság nagy része ezúttal Belgán mulatta az időt a 
áros másik végében, ha az nem lett volna, lehet onnan ide jött volna néhány tucat 
|ember. Ennek ellenére azért a szombathelyiek koncertjén nagy meglepetésemre 
egjelent egy kisebb, kb. tíz fős társaság, aminek 80%-a lány volt, szerintem 
alami osztályközösség lehettek. A másik meglepetés pedig akkor ért, mikor tőlük 
em messze állva odalépett hozzánk az egyik kevésbé szép tagjuk, táncra invitálva 
minket. Ez azt jelentette, hogy a szinte táncmentes parketten oda kellett volna menni a körükhöz, amit még 
józanon nem tartottam a legjobb megoldásnak, sőt a lámpa is fel volt kapcsolva (a többi zenekaron már 
sötétedett, hehe), úgyhogy ignoráltam a felkérést. A szombathelyiek lenyomták a mindennapos koncertjüket, 
Szasza megint hozta formáját, készült rólunk egy kép, amikor a színpadot nézve nevetünk rajta, kár, hogy 
már nem emlékszem, mit csinált akkor, ami ezt váltotta ki belőlünk, de biztos mókás lehetett. Aztán 
következett a CsizmáSKAndúr, akik mindig képesek nagyon jó hangulatot csinálni. Sajnos még itt se indult 
be igazán a közönség, de én már csak szolidaritásból is táncra perdültem, hiszen a Kandúrra mégis csak 
kötelező, akár kevesen vannak, akár törött lábbal ülök hátul. Ezúttal kedvenc számomat, a Na ide egy sört a 
végén játszották, s Szasza szokásos színpadi vendégeskedése is csak ekkor következett be, de érdemes volt 
várni. Talán az is segítette a lábak mozgását, hogy a szünetben egy kis pálinkázás következett, annak is a 
törköly fajtájából (mindezt laposüvegből), ami megadta az alaphangulatot az este hátralévő részére. 

Egy rövid hangolás után már kezdett a The Offenders, napjaink olasz Two Tone nagyágyúja, amire 
mindenki összegyűlt. Az énekes ugyanabban az öltözékben nyomta, mint bármelyik eddig koncertjükön 
(ellenőrizhető YouTube-on), és akkor kezdődött a koncert, amikor feltette a napszemüvegét. Nem igazán 
vagyok tisztában vele, hogy itt már mennyien perdültek táncra, de egyértelműen többen, bár még így is 
kevesen voltunk. Annyira nem nézegettem hátra, elvoltam az első sorban, aztán két számnál fel is mentem a 
színpadra, amiről egy Vas megyei lap úgy írt, hogy a közönség legaktívabbja ment fel. A nagy slágereket 
eljátszották, nem is volt hiányérzetem, és becsúszott egy-két kevésbé ismert dal is a korábbi albumokról, de 
azért azokra is ment a tánc. A vége felé közeledve arra lettem figyelmes, hogy az énekes csak a mellé állított 
vizet issza, a sörös dobozt ki se bontotta, úgyhogy egy óvatlan pillanatban bátorkodtam érte nyúlni, és 
megittam. Nem hinném, hogy észrevett belőle bármit is. A sok sörrel nem is lett volna baj, de a hozzá 
erősítőként elfogyasztott pálinka megtette a hatását (kb. mint a piros paprika ereje a vasárnap húslevesben), 
és az éjszaka folyamán egy kisebb adag távozott belőlem, amiért elnézést is kérek az érintettől. Mindent 
egybevetve hatalmas buli volt, a hiányos nézőszámot kárpótolta a jó zene, úgyhogy köszönet a szervezésért! 

valakit, hogy érdekli-e, és ha igen. 


No Bother Shop 

A Dublinban működő No Bother Shop néhány hónapja indult be. 
Elsősorban szkinhed ruházattal foglalkoznak, de árulnak lemezeket, 
és egyéb kiegészítőket, később pedig munkájukat szeretnék más 
irányba is bővíteni. A magyar alapító, „Fuxy” Fuksz válaszolt a 
kérdéseimre, akit zenei múltja és jelene miatt sokan ismernek. 

^ az.. 

^ Hogyan indult ez az egész, mi a helyzet most? 

A bolt ötlete az én fejemből pattant ki, mivel nagy rajongója vagyok 
az írországi charity shopoknak, melyek alapítványi kézben levő 
használt üzletek. Sokszor beleszaladtam olyan gyönyörű ruhába, ami 
nem az én méretem ill. stílusom volt. Ilyenkor általában felhívtam 
akkor megvettem neki. Linda, a barátnőm, aki nagy charity shop 
függőségben szenved, velem egyetemben kapott az adandó alkalmon, így elkezdtünk ruhákat gyűjteni, 
facebook oldalt készíteni, kitalálni egy nevet... persze eleinte nem nagyon állt szándékunkban M-es ruhákat 
árulni, szerettem volna mindent megtartani, de főleg miután beindult a ruhák rendelése külföldről, már olyan 
mennyiség volt a kezünkben, hogy nyugodt szívvel adhattuk el a számomra kedvesebb ruhadarabokat is. 
Sajnos még nem tehetjük meg, hogy több méretet halmozzunk fel egy bizonyos ruhából, ezért egyesével 
vesszük őket. így nagyobb a választék, és biztos, hogy nem fogjátok visszalátni a ruhátokat bárki máson. A 
lemezek nagy részét is így rendeljük, ezzel már nehezebb helyzetben vagyok, mert legszívesebben 
megtartanám az összesét magamnak. Ezek vásárlása csak nemrég indult be, mivel elég rázós nagyobb 
mennyiségben lemezeket postázni, ami sajnos az árukat is megemeli. A barátnőmmel ketten csináljuk az 
üzletet, de baráti segítség nélkül semmire se mennénk. Egész jó munkamegosztás alakult ki közöttünk mind 
a ruhák és lemezek vásárlása, fotózása, és az üzlet reklámozása terén is. A nyári programban szerepel egy 
Euro Lambretta találkozó, és egy ska fesztivál, ahol tiszteletünket tesszük, esélyt adva az embereknek, hogy 
elverjék a nehezen összekuporgatott garasaikat. Remélhetőleg az ősz környékére egy fizikai bolt terve is 
körvonalazódik majd {Ez közben augusztus elején megnyílt! - Coimbra). Kisdosi csinálja a webshop 
honlapj át, remélem, hamarosan elkészül, aztjrn beindul az online shop kedvezményekkel meg mindennel... 

rtad, hogy a 18 és 40 közötti korosztály 
Jelmaradozgat, és hogy ennek érthető okai van- 
íak. Ha publikus, megosztanád mik ezek? 

^z 1980-as években egy nagyon erős underground 
(színtér volt Írországban rengeteg szkinheddel, 
3unkkal, rockerrel, móddal stb. Olyan méretű volt, 
logy mi magyarok azt el se tudjuk képzelni, 
lindenkinek ajánlom figyelmébe a YouTube-on a 
rhis is Dublin videósorozatot a 80-as évek dublini 
|szkinhedjeiről, és akkor meglátjátok, miről beszélek, 
/alahogy a 90-es évek eleje felé, talán a gazdasági 
lelyzet lassú javulásának, vagy a kilencvenes évek 
szar zenei irányzatainak köszönhetően, netán a Two Tone zenekarok feloszlása miatt ezek a társaságok 
feloszlottak, és sok évig mély álomba merültek. 

Mikor én Írországba érkeztem, alig lehetett ír szkinekről hallani. Helyettük itt voltunk mi magyarok, lengyel 
és francia arcok stb. Aztán az elmúlt pár évben valami újra elkezdődött. 12-14 éves szkinhedek kezdtek 
flangálni kisebb csoportokban, kicsit zavarodott politikai felfogással, példaképek nélkül, akikre felnézhettek 
volna. 2011 új fordulata, hogy az öreg(ebb) arcok is megszervezték a maguk kis reunionját. Kicsit kevesebb, 
vagy őszebb hajjal, pár kiló extrával, talán kicsit komfortosabban is, de itt vannak, hogy megmutassak 
nekünk, miért is álltak fel vagy ki a maguk idejében. 



Tervben van-e, hogy bizonyos árukat ti magatok állítsatok elő (pl. felvarrók, jelvények stb.)? Melyik az 
az áru, amire a legbüszkébb vagy, hogy sikerült beszerezni és eladni? 

Kitűzőket, felvarrókat Angliából rendelünk, jelen pillanatban ez a legegyszerűbb számunkra, de tervezzük 
Skinheads Ireland, Two Tone Crew Dublin stb. felvarrók és kitűzők készítését is hamarosan. És egyszer talán 
belevághatunk saját márka megalkotásába is... legbüszkébbek a G9 Baracuta harringtonjainkra, crombie 
kabátjainkra vagyunk, de a több mint 80 ingből álló készlet is a szívünk csücske. 



Méretekben mennyire könnyű eltalálni a vásárlókét? Hiszen mást visel egy 18 év alatti, meg mást egy 
40-es pocakos is. 

Erről csak annyit, hogy nagyon nehéz 3 vagy 4xl-es ruhákat találni elfogadható áron, úgyhogy jó tanács 
minden szkinhednek, hogy figyeljenek oda, mit isznak, a fröcsi kevésbé hizlal, mint a sör. :) Egyébként 
átlagemberek is bepottyannak, így azok a ruhák is elkelnek, amik nem annyira a mi stílusunk... Plusz 
rengeteg ruhát kapunk az öregektől: bárki otthagyhat bizományba, és mikor eladjuk, becserélhetik kreditre, 
vagy megkapják az összeg egy részét, amit azért is kell felajánlani nekik, mert inkább csak segíteni akarnak 
nekünk, és nem is kérnének pénzt érte. Persze ezt mi nem találjuk fairnek, szeretnénk, ha ez az üzlet 
mindenkinek megérné. 

Hol és hogyan zajlik az eladás? 

Minden szombaton egy bolhapiac jellegű dolgot csinálunk, ami egy pubban van. Buszon levisszük a ruhákat 
(koszi srácok a segítségért), felállítjuk a polcainkat, kipakolunk, és 11-től 5-ig más árusok és ska zene 
társaságában ütjük el az időt, a véletlenül betévedő vagy rendszeresen odajáró szkinhedekkel, módokkal és 
punkokkal. Aki belép, süteménytől kezdve a lemezeken és vintage ruhákon keresztül akar könyveket vagy 
haj vágást is kaphat (még nem üzemeltük be a „Hej hippi, levágjuk a hajad” projektet). És ami a legszebb az 
egészben, hogy mindezt a kedvenc hideg söröddel a kezedben teheted meg. Ez már elég a boldogsághoz. 
Ska, szkinhedek, szesz... mi kell még? Talán pár ruha, meg lemez. De hát az is van! :) 

Mi a helyzet a Sultanszal? A lemez kiadása tervben van már? Az itthoni közönség epekedve várja! 

A The Sultans kiadása folyamatban van. Még nem lett igazán eldöntve, hogy mi, vagy egy francia kiadó 
jelenteti meg, de hamarosan ez is kiderül. Nagyon jó album lett egyébként, ütős Oi!-punk számokkal a rock 
’n’ rollról és Dublinről, bár azt nem hinnem, hogy mi valaha is fogunk újra együtt játszani, mivel mindenki 
külön országban él jelenleg. Dobosunk, Thomas tervezi, hogy visszaköltözik, és Dosi is hamarosan visszatér, 
így nem látnám semmi akadályát az új zenekarom, a The Druids megalapításának, amiben az énekesi 
pozíciót szeretném betölteni minden zenei tehetség hiányából kifolyólag. :) (Sznupi, tanulj meg zenélni!) 
Igazi középtempós drinking eláss Oi!-t szeretnék játszani, aztán remélhetőleg hamarosan meg tudjuk venni a 
bakelit lejátszókat, és akkor egy ska DJ night-ot is beindítanánk, európai ska-Oi! zenekarok leszervezése 
mellett (mini turné), lemezeik kiadásával, és ugyanezt persze fordítva is. 

Mi a helyzet az ottani magyarokkal? 

Az írországi magyarokkal ugyanaz a helyzet, mint az otthoniakkal. El tudnák vágni egymás torkát egy 
forintért is, és mindig fújnak egymásra. Elég sokan vannak/vagyunk, de nem egy összetartó társaság, és ha 
valaki egy pöcs, akkor nem fogok vele spanolni, attól függetlenül hogy púnk, szkinhed, vagy akármi más. 
Ezenkívül persze büszke vagyok jó pár emberre, akiknek sokat köszönhetek, és tudom, hogy számíthatok 

rájuk, és ők is rám, de nem szeretnék neveket írni, hátha valakit is kihagynék, és ezt sose bocsájtaná meg. 

❖❖❖ 

És akkor hajói emlékszem, szokott lenni egy olyan kérdés, hogy mondj valami okosat az olvasóknak, és épp 
van valami, amin egész nap jár az agyam. Ez pedig nem más, mint az apolitikus skinheadek új divatja. 

Én nem vagyok politikus, talán apolitikusnak is hívhatom magam, de EZ NEM AZT JELENTI, HOGY 
HALLGASSUNK SKA-T, MIXELVE POLITIKAILAG NEM KORREKT - VAGY AKAR HÍVHATJUK - 
RASSZISTA Oi!-jal! Ha unjátok magatok, és ilyen faszságokra vetemednétek, akkor inkább menjetek el 
futni, hogy a hülyeséget levezessetek, mert amint már említettem, elég drágák a nagy méretek... 

A tavaly frenetikusra sikerült bécsi látogatás után nyilvánvalóvá vált, hogy a felhozataltól függően idén is 
meg kell látogatni ezt a rendezvényt, hiszen a szórakozás garantált. De ne szaladjunk ennyire előre, hogy a 
garancia használt-e, vagy sem, nézzük sorjában az eseményeket. 

Már nem is emlékszem, hogy mikor vettem tudomást arról, hogy a szombati nap főzenekara az angol 
Cockney Rejects lesz, de akkor vált biztossá, hogy ha törik, ha szakad, akár egyedül is, de ott kell lennem. 
Ez persze az itthon szokásos akadályokba látszott ütközni, úgymint az utazás visszamondása, vagy a 
számomra szokásos otthoni program, de ezeken is sikerült túltenni magunkat. Az írás megkezdése előtt 
gondolkodtam, hogy milyen kevesen mentünk ki, hiszen csak ketten voltunk, de aztán rájöttem, hogy tavaly 
hármunknak sikerült kijutnunk, tehát ha azt nézem, hogy csak eggyel csökkent a road crew létszáma, akkor 
az végül is nem nagy veszteség. Persze mint kiderült, végül idén sokkal több magyar látogatott ki, mint 
tavaly, de még ennyire előre se szaladjunk, erről később. 

Mivel a nyár folyamán kénytelen vagyok Budapesten 
kívül tartózkodni, a költözés a koncert előtti két napra 
maradt, így igencsak sok munkámba telt, hogy mindent 
el tudjak pakolni az indulás előtt. Ez majdnem 
maradéktalanul sikerült is, így már csak néhány óra volt 
hátra a vonat indulásáig. Természetesen ismét 
kelenföldi felszállást választottam, hülye lennék, ha ezt; 
máshol tenném meg. A vonat a Keletiből jött, és úgy 
volt, hogy utazótársam megveszi nekem a jegyet, de 
ebből végül probléma lett, ugyanis csak helyjegyre volt 
szükségem, míg ő Győrig vett nekem egy 

másodosztályú diákjegyet is, holott nekem az már volt, 
ezt úgy tűnik nem beszéltük meg pontosan. Ami csak 
azért volt probléma, mert a nő a győri állomáson arról 
pofázott, hogy ez a jegy már leutazottnak számít, holott 
nem volt lekezelve, igaz idefelé szólt, nem Győrből 
Budapestre, de ha már nem is tudta visszaadni az árát, 
legalább valami normális magyarázatot adhatott volna. 

Most már késő bánat, akkor ez még gondot okozott, 
szerencsére néhány óra múlva már el is feledkeztünk 
róla, hogy ilyen egyáltalán történt. Emellett sietnünk is 
kellett, mert a Bécsbe induló vonat perceken belül 
indult. 

Az ominózus tavalyi vonatozás óta már 13 hónap telt! 
el, s bár azóta kétszer is jártam az osztrák fővárosban, mégis csak most térhettem vissza ismét erre a 
szerelvényre. „Természetesen” ezúttal is elég volt megvenni a jegyet Hegyeshalomig, mert utána nem volt 
ellenőrzés, ami most jut eszembe, kissé paradox. Míg az ország keleti felében a koszos, régi vonatokon 
mindig van jegykontroll, addig itt nyugaton, ahol tiszták és modernek a kocsik, még a vécé is kifogástalan, 
ingyen utazhatsz a határt elhagyva. Azért most is akadt két gond, egyik rögtön felszálláskor jelent meg, a 
július eleji melegben nem működött a vonat 70%-ában a légkondi, ezért a kalauznő a szerelvény végébe 
terelte az utasokat. S pont a nő okozta a második kellemetlenséget is, az egész úton annyira túlbuzgó volt, 
hogy már azt hittem, le se száll Bécsig, de szerencsére a határon ő is otthagyott minket. Mint valami rossz 
rendező, kalkulálta, hogy óóó igen, ez az x számú bicikli kiszáll majd Hegyeshalomnál, ezért mindenkinek 
lesz majd helye, meg már nem is emlékszem, miket buzgólkodott, de a munkáját már-már túlságosan 
hivatásként végezte. Egyébként szó mi szó, tényleg sok bicikli volt fent, egy osztrák társaság a vécé mellé 
állított vagy egy tucat kerékpárt, ami szép látványt mutatott, csakhogy ők végigutazták a távot, ezért sem 
értem, a nő miért aggodalmaskodott néhány magyar tulajdonú bringa miatt. Az meg már csak hab volt a 
tortán, hogy pont egy vasutas brancs mögé helyezkedtünk el, akik mindannyian leszálltak a határon, de addig 
úgy éreztem magam, mint A zongoristában a főszereplő, aki egyik ideiglenes búvóhelyét közvetlenül a német 
bázis mellett találta meg. 

Az út egyébként végig nyugisán telt, csak Brusi húgymeleg söradagjai voltak kissé elviselhetetlenek, 
szerencsére Győrig ezeket sikerült elfogyasztani, utána pedig áttérhettünk az én dobozosaimra, amik 


WMBW VACUV7 
í.o,,.» DETERMINATION 

5 7.JULI-WARM UP PARTY - ACNOSTIC FRONT (VIPER R00M VIENNA) 


UKcAUNOUGHTS 

IJNTAIIGLICH ^ 


-L 




Wíísfii 

Ü2Ü VUiKlüi. /UÍSUliií.' 



















egyébként még két órával a hűtőből való kivétel után is hidegek voltak. Aztán végül meg is érkeztünk 
Bécsbe. Részemről rögtön a mobilvécé felé vettem az irányt, közvetlenül szemben a sínekkel, ahol egy jó 
tízperces nagy dolog következett, nem is gondoltam, hogy erre is sor fog kerülni, úgy néz ki, minden 
második bécsi látogatásomkor számítani kell rá. Aztán akarva-akaratlanul az állomás melletti parkba vettük 
az irányt, ami ezúttal ismét nagyon szépen pompázott. Mivel még sok időnk volt, ezért leültünk itt. A 
sétányon normális pádhoz tartva azonban egy alak odaszólt hozzánk, hogy van-e cigink. Én rögtön 
elkezdtem magyarul beszélni, hogy nem értem mit mondasz, végre kipróbáltam, milyen érzés egy 
külföldinek pofázni úgy, hogy nem érti, de aztán kiderült, hogy tolvaj létére (ezt is ő mondta el) tud angolul 
is, egyébként Pozsonyból származik és megérti a magyart, mert sok magyar szomszédja volt, úgyhogy végül 
egy egész kis nemzetközi beszélgetés alakult ki, bár én továbbra is titkoltam, hogy tudnék angolul, semmi 
kedvem nem volt hozzá szólni, minél kevesebb a beszéd, annál hamarabb megy el. Állítása szerint egy-egy 
hétvégén több száz eurót is tud lopni, ami azért volt érdekes, mert ettől függetlenül a létminimumon élt, a 
napszemüvege volt egyedül divatos, igaz, az is kb. a 20-25 évvel ezelőtti divatot tükrözte. Aztán szerencsére 
elhúzott, elvileg a cimboráival találkozik, de előtte még megdicsérte, hogy szép a szemem, neki is 
ugyanilyen színű volt. Meg hogy tisztel minket, amiért megkínáltuk sörrel, de nem fogadta el, mert az van 
neki, csupán cigarettára fájt a foga, arról meg épp Brusi győzködte, hogy egészségtelen. Távozásával végre 
élvezhettük a park szépségeit, mellettünk egy kutyával játszottak, aki sokat mászott a tóba is (ezúttal fel volt 
töltve a víz, tavaly nem), ezután pedig megjelent egy másik kutyás csapat is egy mopsszal, így teljes volt az 
öröm. 

Még a vonaton megbeszéltük, hogy nem metrózunk, és inkább nem is gyalogolunk (pedig megint 
készítettem egy eltévedésmentes sétatérképet), hanem van egy villamos, ami pont az Aréna utcájában tesz ki, 
ezért ezt választottuk. Ami azért volt jó, mert se gyalogolni nem kellett, se átszállni (mint a metrónál), és 
mégis bliccelhettünk (most augusztusban meg fokozott az ellenőrzés a bécsi járatokon, így pont megúsztuk). 
Mikor megérkeztünk, hirtelen nem tudtam, merre kéne indulni, mert világosban erre még nem jártam, de 
mivel lefelé lejtett az út, ezért logikusnak tűnt, hogy - mivel emlékeim szerint nem egy dombon van az 
Aréna - arra megyünk. Itt ismét volt egy kisebb gond, ugyanis a Baumgasse 80. számhoz kellett menni, de a 
páratlan oldalon egy nem odaillő szám állt. Mint kiderült, itt teljesen el van csúszva a számozás, pl. a 80-nal 
szemben nem a 82-84 tartománya volt, hanem egy 20-szal kevesebb/több érték, már nem emlékszem, de 
akkor zavart okozott, hogy merre is kell menni, aztán néhány kereszteződés után egyértelmű lett, hogy jó felé 
járunk. Az Arénához érve a sarkon rögtön magyarokba botlottunk, legalábbis az AMD-póló erről árulkodott, 
azonban valamiért felrémlett bennem a tavalyi magyar eset, hogy akkor pont csöves punkokkal futottunk 
össze, ezért ismét némaságot fogadtam, de immár magyarul is, úgyhogy nem kellett velük beszélni. Később 
persze rájöttünk, hogy ők egyáltalán nem csövesek voltak, mert bent is láttuk őket, csak szimplán nem 
figyeltek kissé az öltözékükre, de erről később. 

Amire rögtön felfigyeltem, hogy egyelőre kevesen voltak, de ezt akkor még a korai időponttal 
magyaráztam. Megvettük a jegyet és benéztünk, s körülbelül ugyanaz fogadott, mint tavaly, egy ismeretlen 
zenekar játszott, akiket jó két tucat ember nézett (nem sokkal beérkezés után odajött hozzánk két csaj, és az 
egyik megkérdezte Brusitól, hogy hallotta-e, hogy pár hete meghalt az igazi, északon élő Mikulás). Úgyhogy 
rövidesen kifelé vettük az irányt, a hely előtt összefutottunk osztrák ismerősünkkel, s vele is tudattuk, hogy 
egyelőre átnézünk a benzinkútra, ahol lényegesen olcsóbb a sör, már-már magyar árakon tudtam venni. Kicsi 
a világ, mert ugyanaz a magyarul is tudó nő szolgált ki minket, aki tavaly is, most pedig már beszélni is 
tudtunk vele. Második látogatásunkkor azt is megkérdezte, hogy tetszik a koncert, mert akkorra leesett neki, 
hogy miért ide jöttünk. A sör megvásárlása után kerestünk egy helyet, ahova le tudtunk ülni italozni, ez 
valami metrómegállóig tartott, ahol a Gasometer volt. Itt elvileg koncertek is vannak, de az első hengerépület 
csak egy pláza volt, ami szombat lévén eléggé kihaltnak tűnt, pedig itthon az ilyen helyek hétvégén tele 
szoktak lenni. Bent kitaláltam, hogy nekem még eurót kellene váltanom, ezért egy épp utunkba kerülő 
biztonsági őrt kérdeztünk arról, hogy ezt hol is lehetne megtenni. Mivel nem tudok németül, angolul 
kérdeztem meg, ő rögtön visszakérdezett, hogy honnan jöttünk, és miután mondtuk, hogy magyarok 
vagyunk, magyarul is szólt pár szót. Pedig egyáltalán semmi köze nem volt hozzánk, hiszen ilyen arab-török 
forma volt, és visszafelé, mikor jöttünk, akkor mondta, hogy ő nem magyar, csak szimplán elkezdett tanulni, 
de ezt valami furcsa kifejezéssel mondta, nem emlékszem mivel, de vicces volt, hogy egy Bécsben élő 
biztonsági őr simán megtanul magyarul néhány szót. Amúgy valami kaszinóba felé irányított minket, ahol 
inkább kitaláltam, hogy nem váltok pénzt, de neki azért azt mondtuk, hogy sikerült, hadd örüljön. Ezután 
ültünk ki sörözni, s figyeltünk fel a következő furcsa dologra (ezen az estén sorra történtek a furcsaságok): a 
pláza előtti kávézó pincére nem tudjuk mi okból, de mindig eljött oldalra, hogy takarásban legyen az 
asztaloktól, és aktív sportolásba kezdett. Először azt hittük, hogy az egész napos állás monotonitását vezeti le 
egy kis fekvőtámasszal, de amikor fél órán keresztül lenyomott vagy 100 fekvőt, és egyéb különböző 



gyakorlatokat, akkor ott már valami harcművész képzettséget sejtettünk, de az igazság persze nem derült ki. 
Azért jó érzés volt egy pláza előtt sörözgetni a szinte kihalt környéken, rendőrök nélkül. Aztán elindultunk 
visszafelé, hogy megnézzük, hogy is áll a buli. Ekkorra azért már több ember volt ott. Befelé menet egy 
Böiler pólós csókát pillantottam meg, de elsőre nem gondoltam, hogy magyar lehet. Ha jól számolom, a 
német Lokalmatadore játszott épp, annyira nem volt érdekes, ezért kijöttünk. Róluk később, mert mikor 
visszamentünk, még akkor is játszottak. Épp kint álltunk, amikor pont odajöttek hozzánk arcok, hogy milyen 
jó a West Ham mezem. Ezek az arcok azonban magyarok voltak, és nem tudták, hogy mi is, ezért magyarul 
kellett visszamondanom, hogy téged „ismerlek”, ugyanis az illető a West Side Kids dobosa volt, bár akkor 
tévedésből West Side Boyst mondtam neki. Aztán le is ültünk velük dumálgatni, mint kiderült, kocsival 
jöttek Szombathelyről, és egy vasúti töltés mellett sátraznak, ott parkol az autó is. Mindkét napra jöttek (én is 
jöttem volna, de nem tudtam hol aludni, ezért csak a szombati maradt), úgyhogy ügyesen megoldották, 
gratulálok nekik! Meséltek is az előző napról, hogy a Casualties mennyire jó volt, az egyik srácnak látszott is 
az arcán az eredmény, pogó közben szerzett valami vastag karcolást. Azt is mondták, hogy itt a koncertek 
már délután 4-5 körül elkezdődtek, ami kissé érdekes volt, meg nehezen is hittem el, de csak jobban tudják, 
elvégre két napra jöttek. Aztán rövid beszélgetés után közöltük velük, hogy mi még iszunk egyet kint, 
úgyhogy ismét a benzinkúthoz vettük az irányt sörért, majd leültünk a járdára iszogatni. Aztán jött egy 40-50 
közötti, kissé szakadt forma, West Ham sál lógott ki a nadrágjából (amit elsőre nem vettem észre), s mikor 
elénk ért, véletlenül belerúgott valami kis üvegbe, ami hozzám vágódott, majd rögtön bocsánatot is kért, de 
mondtam, hogy nem kell emiatt, mert nem történt semmi. De kiderült, hogy nem az üvegről beszél, hanem 
arról, hogy a West Ham kiesett a bajnokságból, ezért fejezte ki részvétét egy sorry-val. S csak távozóban 
vettem észre rajta a sálat. 

Úgy gondoltuk, már épp itt az ideje, hogy kezdődjön a Cockney Rejects, ezért befelé indultunk, de a 
Lokalmatadore csak nem akart véget érni. Ők ilyen öregebb, 40-50 között punkrocker arcok voltak, az 
énekes még segget is villantott, egyébként elég érdekes zenét játszhattak, mert rengeteg fiatal énekelte a 
dalokat, amiknek olyan hangzása volt, mintha egy nosztalgiás punkot kevertek volna Irigy Hónalj miriggyel. 
Szerencsére ők is véget értek, és egy szerintem hosszabb szünet következett, mert sehogy sem akart kezdődni 
a koncert. Kint állva megpillantottunk egy komáromi házaspárt, akik elvileg tavaly is ott voltak, meg amúgy 
Oppressed-en a férj nézett bele a táskámba, szóval megismertem őket, bár nem mentünk oda hozzájuk 
beszélgetni. A Böiler pólós arc brigádjáról is kiderült, hogy magyarok, úgyhogy több mint 10 magyart 
sikerült összeszámolni (egyébként a helyre bevihettél úgy sört, hogy át lehetett önteni műanyag pohárba). 

E rövid felvezető után lássuk magát a koncertet. Amit eddig láttam, az sajnos bebizonyosodni látszott: 
borzasztó kevesen voltak a koncerten. Míg tavaly Businessen tömött első sorok és igazi, darálós pogó volt 
megfigyelhető, addig itt 10 ember táncán kívül kb. mindenki állt, és elég nagy lyukak voltak a nézőtéren. Mi 
se mentünk nagyon előre, és hátulról simán láttam az első sorban álló osztrák ismerőst, amire nem lett volna 
lehetőségem, ha sokan állnak közöttünk, de ez nem nagyon volt jellemző. Nem értem, hogy a program volt 
kevésbe érdekes az osztrákok számára, vagy az egy hónappal későbbi szervezés (tavaly júniusban volt a 
fesztivál), mindenesetre lesújtó volt a látvány. Egyébként az utólag megadott nézőszám szerint az első napon 
430, a másodikon 360 ember vett részt, de ez a 360 valahol nagyon szét volt oszolva. Ja, csak akkor vettem 
észre, hogy az Arénában a terem hátuljában egy hatalmas lépcsős építményen is helyet lehetett foglalni, ami 
a nagy küzdőtér mögött volt, ez valahogy fel sem tűnt tavaly. 

Amire számítani lehetett, hogy az énekes, Jeff Turner, vagyis Stinky végigbokszolja majd a koncertet. Ami 
azt jelentette, hogy mikor nem kellett énekelnie, légbokszolt a színpadon. Végül is, jobb, mint a semmi. 
Sorra mentek a slágerek, a Flares ’n’ Slippersnek külön örültem, nem gondoltam volna, hogy ezt is játsszák 
még, de szerencsére igen. Sőt, még olyanok is elhangzottak, mint a New Song és a Where The Hell Is 
Bátyion , amikre meg végképp nem számítottam. Mert féltem attól is, hogy a 2007-es, botrányos minőségű 
albumról is lesznek számok, de egyre sem emlékszem, szóval megnyugtató, hogy a régieket játszották. 
Sajnos valamiért nem erőltették a hosszú játékidőt, másfél órát sem nyomtak végig. A legendás Oi! Oi! Oi! 
pedig nem ráadás volt, hanem miután sorra játszották a dalokat, hirtelen szünet nélkül ebbe kezdtek bele, s jó 
volt látni, hogy a közönség nagy része rögtön a basszusgitár megszólalásakor felismerte a dalt. Én a magam 
részéről a kedvenceket teli torokból, kezeket feltéve énekeltem, aminek következtében kevésbé voltam 
magamnál, így talán ezért is telhetett el gyorsan a koncert. Aztán egyszer csak levonultak a színpadról, és 
hiába követeltük még vissza őket, nem jöttek, majd néhány perc után a lámpák is felkapcsolódtak, így ráadás 
nélkül ért véget a fellépés, ami azért volt szomorú, mert a Bubblest még elnyomhatták volna. Ami érdekes 
volt, az az a tény, hogy egész este nem láttam rajtam kívül még egy West Ham mezest, bár ez inkább 
szomorú is egyben. Sőt, kifejezetten szkinhedek nemcsak a koncerten, de a nap folyamán is nagyon kevesen 
tűntek fel, ennek nem tudom mi lehetett az oka, pedig egy képzeletbeli rangsorban szerintem a Business és a 
Cockney Rejects egy szinten állnak, ezért akit tavaly az érdekelt, az idén erre is jöhetett volna, de úgy 





látszik, ezt ők máshogy gondolják. Egyébként a színpad elé már felhúztak egy kordont, úgyhogy nem 
lehetett csak úgy felmászkálni, mint tavaly A biztonsági sávban pedig egy fekete őr állt, rögtön meg is 
jegyezte Brusi, hogy mit szóltak volna a tavalyi náci punkok, akik Grazban voltak Cockney Rejectsen, ha ott 
is ilyen biztonsági ember állt volna. Erről az arcról még később mesélek, ő sem volt egyszerű figura. 

A magyarok, akikkel beszéltünk, felhívták a figyelmünket, hogy a koncert után menjünk át a kocsma 
részlegbe, ahol lesz afterparty. Először egy punkrock zenekar játszott, aztán miközben kint várakoztam, 
hirtelen ismerős dallamok csapták meg a fülemet, ugyanis a Wiens No.l kezdett játszani, legalábbis az 
énekes dalolt, a többi tag nem hiszem, hogy ugyanaz lett volna, és csak két-három számot pörgettek, amiket 
ismertem is, de még a top slágerre, a Hooligans in Uniformra, se mentem be, ezt utólag bánom. 

Szóval itt a helyen történtek a további érdekes dolgok. Ugyebár egy óra is volt, mikor kezdődött az 
afterparty, de az élő koncert hamarosan véget ért, és valami érdekes elektró zene ment, vagy valami durva 
metál, kb. egyik sem illett oda, úgyhogy nem emlékszem pontosan, mi is történt. Volt egy srác, akinek majd 
lecsúszott a gatyája, de órákon keresztül ott táncolt szünet nélkül, Brusi szerint tuti speedezett. A fekete 
biztonsági őr is megjelent, és a zord külső mögül előkerült a partiarc, mintha csak diszkóban lett volna, két 
csajjal nyomta a táncot. Egy szerencsétlen csóka meg úgy be volt rúgva, hogy oldalt lefeküdt egy padra, a 
haverjai meg kezdték megszabadítani a ruháitól, először még csak le-lehúzták a gatyáját, aztán már a fasza is 
kilógott. Mindeközben a Cockney tagjai kint ültek egy lépcsőn, valahogy nem akaródzott nekik távozni, 
mentek is hozzájuk beszélgetni az emberek. Aztán hajnali 3 felé épp egy holtpontom köszöntött be fáradtság 
tekintetében, s csak magam elé bámultam lehajtott fejjel, amikor az egyik Cockney roadie már sokadik 
alkalommal jött be sörért, amit a zenekarnak vitt, és odajött hozzám a West Ham mezem miatt, be akart 
mutatni a zenekarnak. Ebbe bele is egyeztünk, úgyhogy kivezetett minket hozzájuk, és mikor odaszólt 
Stinky-nek, ő poénból megjegyezte rám nézve, hogy igen, téged láttalak is a színpadról. Mondjuk tényleg 
vicces megjegyzés volt, még ha igazságtartama kevés lehetett. Bemutatkoztunk, kezeltünk, említettük, hogy 
magyarok vagyunk, teljesen közvetlenek voltak. Aztán még a testvérét, Mickey-t megkérdeztem arról, hogy 
miért nem játszottak még egy számot, amire azt válaszolta, hogy nem volt idejük. Ezt nem nagyon értettem, 
mert ők voltak az utolsó zenekar, egy szerintem simán belefért volna, de hát ők tudják. Ezután a roadie 
valamiért nagyon gyorsan eltüntetett minket onnan, s folyamatosan mondogatta (még mindig a mezem 
miatt), hogy nagyon büszke rám. Amúgy először azt ajánlotta fel, hogy csináljunk egy közös képet a 
zenekarral, és megkérdezte, hogy van-e gépünk, de sajnos nem volt, úgyhogy meg kellett elégednünk a 
kézfogással, számomra ez is sokat jelentett. A banda még vagy fél óráig ott ült kint, aztán hirtelen eltűntek. 
Jó volt látni, hogy a legendás zenekarok közül van még olyan, akik egy koncert után kiülnek, és 
végigsörözik, cigizik és beszélgetik az időt, nem vonulnak a szállásra, vagy nincsenek bezárkózva a 
backstage-be alkohol nélkül. Lassan világosodott, az emberek kezdtek eltünedezni, mi is útnak indultunk 
valamikor 5 környékén, hogy elérjük az első vonatot. A villamosvonalhoz kiérve megtörtént velem az, amire 
még sohasem volt példa, sikerült elaludnom a megállóban ülve. Szerencsére nem tartott sokáig, és pont 
felébredtem az érkező szerelvény zajára, de felszállva tovább tartott a bóbiskolás. Aztán leszállva a vasútnál, 
még korán érkeztünk, mert jó 20 perc volt a vonat indulásáig, amikor betolatott, körülbelül rögtön sikerült 
elaludnom, s csak a kalauz ébresztett fel Hegyeshalom után. Pedig kora reggelre már egész jól voltam, csak 
szimplán a fáradtság lett úrrá rajtam. A koncert rövidségét és a kevés embert leszámítva talán ez volt a 
legérdekesebb bécsi kirándulás, hiszen ahogy leírtam, rengeteg furcsa dolog történt, melyeket megélni még 
jobb volt, mint leírni, vagy majd később elolvasni. Nem bántam meg, hogy kimentünk, hiszen még egy 
legendát láthattam élőben. És ismét a garancia, hogy jövőre menni kell a következő Teenage Riotra. 






















